dwar il-Proċess ta' Barċellona: Unjoni għall-Mediterran

Kumitat għall-Affarijiet Barranin

OPINJONI tal-Kumitat għall-Kummerċ Internazzjonali ………………………..12

OPINJONI tal-Kumitat għall-Affarijiet Kostituzzjonali ……………………….17

MOZZJONI GĦAL RIŻOLUZZJONI TAL-PARLAMENT EWROPEW

dwar ir-relazzjonijiet bejn l-Unjoni Ewropa u l-pajjiżi Mediterranji

Il-Parlament Ewropew ,

– wara li kkunsidra d-dikjarazzjoni ta' Barċellona adottata waqt il-Konferenza Ewro-Mediterranja tal-Ministri għall-Affarijiet Barranin li saret f'Barċellona nhar is-27 u t-28 ta' Novembru 1995 li tistabbilixxi Sħubija Ewro-Mediterranja,

– wara li kkunsidra l-komunikazzjoni tal-Kummissjoni lill-Parlament Ewropew u lill-Kunsill bl-isem ta' ''Il-Proċess ta' Barċellona: Unjoni għall-Mediterran" ( COM(2008)0319 ),

– wara li kkunsidra l-approvazzjoni mill-Kunsill Ewropew ta' Brussell tat-13 u l-14 ta' Marzu 2008 tal-Proċess ta' Barċellona: Unjoni għall-Mediterran,

– wara li kkunsidra d-dikjarazzjoni tas-Samit ta' Pariġi għall-Mediterran, li sar f'Pariġi fit-13 ta' Lulju 2008,

– wara li kkunsidra d-dikjarazzjoni finali tal-laqgħa tal-minsitri għall-Affarijiet Barranin tal-Unjoni għall-Mediterran li saret f'Marsilja fit-3 u l-4 ta' Novembru 2008,

– wara li kkunsidra l-konklużjonijiet tal-Konferenza tal-Ministri għall-Affarijiet Barranin Ewro-Mediterranji, li saret f'Liżbona fil-5 u s-6 ta' Novembru 2007,

– wara li kkunsidra l-konklużjonijiet tas-Samit Ewro-Mediterranju li sar f'Barċellona fis-27 u t-28 ta' Novembru 2005 għaċ-ċelebrazzjoni tal-għaxar anniversarju tas-Sħubija Ewro-Mediterranja,

– wara li kkunsidra d-dikjarazzjoni tal-Bureau tal-Assemblea Parlamentari Ewro-Mediterranja (EMPA) tat-12 ta' Lulju 2008, id-Dikjarazzjoni tal-EMPA dwar il-Proċess tal-Paċi fil-Lvant Nofsani tat-13 ta'Ottubru 2008 u r-Rakkomandazzjoni tal-EMPA lill-Ewwel Laqgħa tal-Ministri tal-Affarijiet Barranin tal-Proċess ta' Barċellona: Unjoni għall-Mediterran tat-13 ta' Ottubru 2008,

– wara li kkunsidra l-opinjoni tal-Kumitat tar-Reġjuni tad-9 ta' Ottubru 2008,

– wara li kkunsidra d-dikjarazzjoni tas-Samit Ewro-Mediterranju tal-Kunsilli Ekonomiċi u Soċjali li sar f'Rabat fis-16 ta' Ottubru 2008,

– wara li kkunsidra d-dikjarazzjoni finali tal-Presidenza tal-EMPA, kif ukoll ir-rakkomandazzjonijiet adottati mill-EMPA matul ir-raba' sessjoni plenarja tagħha f'Ateni, fis-27 u t-28 ta' Marzu 2008,

– wara li kkunsidra l-ewwel laqgħa tal-EuroMedScola, li fi Strasburgu fis-16 u s-17 ta' Novembru 2008, laqqgħet iċ-ċittadini żgħażagħ tal-Istati Msieħba u tal-Pajjiżi tal-Unjoni Ewropea,

– wara li kkunsidra r-riżoluzzjonijiet preċedenti tiegħu dwar il-politika Mediterranja tal-Unjoni Ewropea, b'mod partikulari dik tal-5 ta' Ġunju 2008

Testi adottati ta' din id-data, P6_TA(2008)0257 . ,

– wara li kkunsidra l-komunikazzjoni tal-Kummissjoni lill-Kunsill u lill-Parlament Ewropew dwar l-għoti ta' spinta ġdida lill-azzjonijiet tal-UE fil-qasam tad-drittijiet tal-bniedem u d-demokratizzazzjoni, b'koperazzjoni mal-imsieħba Mediterranji - Linji gwida strateġiċi ( COM(2003)0294 ),

– wara li kkunsidra l-Komunikazzjoni tal-Kummissjoni lill-Kunsill u lill-Parlament Ewropew dwar it-tisħiħ tal-Politika Ewropea tal-Viċinat ( COM(2006)0726 ),

– wara li kkunsidra r-Riżoluzzjoni tiegħu tal-15 ta' Novembru 2007 dwar it-tisħiħ tal-Politika Ewropea tal-Viċinat

ĠU C 282 E, 6.11.2008, p.

– wara li kkunsidra l-prijoritajiet tiegħu għall-Presidenza tal-EMPA (Marzu 2008 - Marzu 2009),

– wara li kkunsidra l-Artikolu 45 tar-Regoli ta' Proċedura tiegħu,

– wara li kkunsidra r-rapport tal-Kumitat għall-Affarijiet Barranin u l-opinjonijiet tal-Kumitat għall-Kummerċ Internazzjonali, tal-Kumitat għall-Affarijiet Kostituzzjonali u tal-Kumitat għad-Drittijiet tan-Nisa u l-Ugwaljanza bejn is-Sessi ( A6–0502/2008 );

A. billi l-Mediterran għandu rwol ċentrali u l-Unjoni Ewropea u l-pajjiżi msieħba għandhom għadd dejjem jiżdied ta' interessi komuni fil-konfront tal-isfidi tal-globalizzazzjoni u tal-koeżistenza paċifika u, b'konsegwenza ta' dan, tal-ħtieġa biex tiġi żgurata koeżjoni reġjonali akbar u żvilupp ta' strateġija politika komuni fir-reġjun,

B. billi l-Unjoni hija u għandha tibqa' determinata li tilħaq l-objettivi tal-Millennju għall-iżvilupp ifformulati min-Nazzjonijiet Uniti,

C. billi jitqiesu d-differenzi ekonomiċi, politiċi u kulturali dejjem ikbar bejn iż-żewġ naħat tal-Mediterran, it-Tramuntana u n-Nofsinhar, u l-bżonn li tinsab soluzzjoni għal dawn id-differenzi sabiex ikun jista' jiġi stabbilit spazju komuni ta' paċi, ta' sigurtà u ta' prosperità,

D. billi hemm il-bżonn li r-relazzjonijiet bejn l-Unjoni Ewropea u l-pajjiżi Mediterranji msieħba jiġġeddu u jiġu approfonditi b'mod konsiderevoli, tiġdid li jibda mill-prinċipju tal-ugwaljanza bejn l-imsieħba kollha u mill-valurizzazzjoni tal-ħidma li ġa saret, imma waqt li jitqiesu wkoll il-limiti u n-nuqqasijiet tal-politiki implimentati s'issa u, speċifikament, tal-bilanċ ta' diżappunt tal-proċess ta' Barċellona,

E. billi l-politika ta' viċinat li tmexxiet mal-pajjiżi Mediterranji għandha l-limiti tagħha, peress li, billi ġew privileġġati r-relazzjonijiet bilaterali, irriżultat bħala żbilanċjata u mhux kapaċi tikkontribwixxi għal proċess komuni ta' riformi sinifikanti fir-reġjun,

F. billi jitqies il-bżonn li jiġu stabbiliti relazzjonijiet ibbażati fuq sħubija mill-qrib kif ukoll fuq l-osservanza tad-drittijiet tal-bniedem u l-istat tad-dritt bejn l-Unjoni Ewropea u l-pajjiżi Mediterranji fil-Mediterran kollu kemm hu,

G. billi mit-tnedija tal-proċess ta' Barċellona, ċerti pajjiżi msieħba ma rreġistraw l-ebda progress sostanzjali f'dak li jikkonċerna s-sħubija u l-lealtà għal ċerti valuri komuni u għal xi wħud mill-prinċipji komuni fformulati fid-Dikjarazzjoni ta' Barċellona tal-1995, li huma firmatarji tagħha, b'mod partikolari għal dak li għandu x'jaqsam mad-demokrazija, mad-drittijiet tal-bniedem u mal-istat tad-dritt,

H. billi hemm il-bżonn urġenti li tiġi promossa l-integrazzjoni territorjali u ekonomika bejn il-pajjiżi tal-baċir Mediterran; billi integrazzjoni territorjali u ekonomika reali hija biss possibbli jekk iseħħ progress konkret fis-sejba ta' soluzzjoni għall-kunflitti li għadhom għaddejjin bħalissa u fil-qasam tad-demokrazija u tad-drittijiet tal-bniedem,

I. billi rabtiet iktar mill-qrib bejn l-Unjoni Ewropea u l-pajjiżi tal-Mediterran żiedu b'mod sinifikanti t-traffiku bejn dawn il-pajjiżi, mingħajr ma dan kien akkumpanjat minn titjib neċessarju u modernizzazzjoni tal-infrastruttura korrispondenti,

J. billi l-kapijiet ta' stat u ta' gvern, fid-Dikjarazzjoni tas-Samit ta' Pariġi għall-Mediterran, irrikonoxxew li l-EMPA se tkun l-espressjoni parlamentari leġittima tal-proċess ta' Barċellona: Unjoni għall-Mediterran, filwaqt li ddikjaraw l-appoġġ qawwi tagħom għat-tisħiħ tal-irwol tal-EMPA fir-rabtiet tiegħu mal-isħab Mediterranji,

K. billi jenfasizza li n-natura intergovernattiva mhijiex biżżejjed biex tiġi indirizzata l-ġabra ta' relazzjonijiet politiċi bejn il-pajjiżi tar-reġjun Ewro-Mediterranju,

L. billi jenfasizza l-irwol importanti tal-EMPA, li hija l-unika assemblea parlamentari li tippermetti li jsir djalogu u koperazzjoni fiz-zona Ewro-Mediterranja, peress li tgħaqqad fiha s-27 Stat Membru tal-Unjoni Ewropea u l-partijiet kollha assoċjati mal-proċess tal-paċi fil-Lvant Nofsani,

M. billi titqies l-importanza li tiġi garantita l-parteċipazzjoni tal-awtoritajiet lokali u reġjonali fil-proġetti u fl-inizjattivi definiti fil-proċess ta' Barċellona: Unjoni għall-Mediterran, u li jitqiesu l-proposti reċenti mressqa minn dawn l-entitajiet,

N. billi hu importanti li tiġi garantita l-parteċipazzjoni tal-imsieħba soċjali u tas-soċjetà ċivili fir-rivitalizzazzjoni tar-relazzjonijiet Ewro-Mediterranji,

O. billi jfakkar li hu indispensabbli li ma jiġux dupplikati u ma jirkbux fuq xulxin l-istrumenti, il-politiki u l-livelli istituzzjonali diġà eżistenti u li tiġi garantita l-koerenza tas-sistema kollha kemm hi tar-relazzjonijiet Ewro-Mediterranji,

P. billi jitqies il-bżonn li jissolvew malajr u b'mod paċifiku l-kunflitti kollha li jinvolvu l-pajjiżi Mediterranji, u billi titqies l-importanza li jinżamm djalogu interkulturali f'dan ir-rigward,

Q. billi l-persistenza tal-kunflitt fil-Lvant Nofsani u t-tensjonijiet politiċi serji fir-reġjun (bħal fil-każ tas-Sahara tal-Punent) tista' tipperikola t-twettiq ta' bosta objettivi previsti mill-istituzzjoni l-ġdida,

Iqis li l-proposta bit-titolu "Il-Proċess ta' Barċellona: Unjoni għallMediterran, adottata mill-kapijiet ta' stat u ta' gvern waqt is-Samit għall-Mediterran li sar f'Pariġi fit-13 ta' Lulju 2008, hija kontribuzzjoni għall-paċi u l-prosperità u għandha tikkostitwixxi pass 'il quddiem lejn l-integrazzjoni ekonomika u territorjali u lejn il-koperazzjoni dwar il-kwistjonijiet ekoloġiċi u ambjentali bejn il-pajjiżi Mediterranji jekk hija kapaċi twettaq il-wegħdiet u tagħti riżultati konkreti u viżibbli; jenfasizza li l-ftuħ tal-proċess għal pajjiżi mhux assoċjati mas-sħubija jżid il-probabilità li tiġi stabbilita l-ugwaljanza fir-relazzjonijiet bejn l-Unjoni Ewropea u l-imsieħba Mediterranji u li jissolvew il-problemi tar-reġjun b'mod komprensiv;

Jinnota li l-laqgħa tal-Ministri għall-Affarijiet Barranin fit-3 u l-4 ta' Novembru f'Marsilja pproponiet li l-''Proċess ta' Barċellona: Unjoni għall-Mediterran'' jissejjaħ ''Unjoni għall-Mediterran''; iqis li dan l-isem jippermetti li tiġi valorizzata n-natura paritarja tas-sħubija bil-għan li jitwettqu l-proġetti ta' integrazzjoni ekonomika u territorjali; iqis madankollu li huwa neċessarju li l-valur strateġiku tar-relazzjonijiet Ewro-Mediterranji u x-xogħol imwettaq mill-Proċess ta' Barċellona, u partikolarment l-involviment tas-soċjetà ċivili, għandhom ikunu affermati mill-ġdid permezz ta' politiki li l-Unjoni Ewropea qed tiżviluppa diġà flimkien mal-imsieħba Mediterranji tagħha, permezz ta' programmi reġjonali u subreġjonali u linji gwida komuni li jispiraw il-koperazzjoni bilaterali;

Jitlob f'dan ir-rigward lill-Kunsill u lill-Kummissjoni biex jiżguraw il-koerenza tal-azzjoni tal-Unjoni, partikolarment fir-rigward tal-iżviluppi istituzzjonali possibbli (b'mod partikolari l-irwol ta' rappreżentant għoli tal-Unjoni għall-Affarijiet Barranin u l-politika ta' sigurtà bħala viċi-President tal-Kummissjoni) u l-użu tal-baġit Komunitarju;

Jilqa' l-fatt li l-Unjoni għall-Mediterran ġiet promossa fil-kuntest tal-istituzzjonijiet tal-Unjoni Ewropea;

Japprova d-deċiżjoni biex jiġi privileġġjat qafas multilaterali permezz tad-definizzjoni ta' xi proġetti kbar biex jitwettqu permezz tal-istrumenti l-ġodda tal-Proċess ta' Barċellona: Unjoni għall-Mediterran; jieħu nota, madankollu, tan-nuqqas ta' strateġiji ta' integrazzjoni ekonomika u territorjali fil-baċir Mediterran bħala sostenn għal dawn il-proġetti;

Hu tal-fehma li, għat-twettiq tal-proġetti, għandha tiġi adottata l-formula ta' "patti ta' programmi", li, b'punt ta' tluq mill-prinċipju ta' sussidjarjetà, jiddefinixxu b'mod ċar ir-responsabilitajiet finanzjarji, maniġerjali u ta' kontroll tal-livelli istituzzjonali varji: Unjoni Ewropea, Stati Membri, reġjuni, intrapriżi, imsieħba soċjali;

Jenfasizza li l-proġetti ffinanzjati fil-kuntest tal-Proċess ta' Barċellona: Unjoni għall-Mediterran għandhom jirċievu l-appoġġ finanzjarju tal-Komunità, tal-pajjiżi msieħba u tas-settur privat; jistieden, għalhekk, lill-Kunsill u lill-Kummissjoni biex jippreċiżaw u jsaħħu l-irwol u l-inizjattivi tal-Faċilità Ewro-Mediterranja tal-Investiment u s-Sħubija, li permezz tal-programm ta' investiment tagħha, tiffaċilita l-ftuħ ekonomiku u l-modernizzazzjoni tal-pajjiżi Mediterranji; itenni li hu favur il-ħolqien ta' Bank Ewro-Mediterranju ta' Investiment u l-koordinazzjoni mal-investituri internazzjonali; jenfasizza l-importanza tat-trasferiment tal-flus imfaddla tal-emigranti tal-pajjiżi tan-Nofsinhar tal-Mediterran lejn il-pajjiżi tal-oriġini tagħhom u jqis li dan huwa lieva eċċellenti ta' żvilupp li s'issa għadha ma ntużatx biżżejjed;

Iqis li, sakemm jerġgħu jiġu eżaminati l-prospettivi finanzjarji, il-kwota ta' finanzjament tal-Unjoni Ewropea għall-proġetti Mediterranji għandha tiġi żgurata mingħajr ħsara għall-programmi reġjonali Ewro-Mediterranji li attwalment għaddejjin jew li huma previsti u li t-tisħiħ tagħha ntalab għal diversi drabi mill-Parlament; jenfasizza, f'dan il-kuntest, is-setgħa tal-Parlament Ewropew fil-proċedura baġitarja tal-Unjoni Ewropea; jixtieq li l-Parlament jiġi infurmat regolarment dwar il-progress tal-proġetti;

Iqis li s-segretarjat se jkun jista' jesprimi potenzjal importanti għat-tnehid mill-ġdid tar-relazzjonijiet Ewro-Mediterranji permezz tal-kapaċità operattiva tiegħu u l-valur politiku tal-għamla tiegħu; jilqa' l-fatt li ntlaħaq qbil unanimu dwar is-sede tas-segretarjat; ifakkar li l-belt ta' Barċellona tirrappreżenta l-post fejn inbdiet is-sħubija Ewro-Mediterranja;

Jaqbel illi, mill-perspettiva tal-UE, u qabel id-dħul fis-seħħ tat-Trattat ta' Liżbona, il-kopresidenza tkun kumpatibbli mar-rappreżentanza esterna tal-Unjoni Ewropea, bi qbil mad-dispożizzjonijiet tat-Trattat fis-seħħ;

Jilqa' d-Deċiżjoni tal-Konferenza Ministerjali tat-3 ta' Novembru 2008, li kkunsidrat ir-Rakkomandazzjoni tal-EMPA adottata fil-Ġordan fit-13 ta' Ottubru 2008; jappoġġja d-deċiżjoni li l-Unjoni għall-Mediterran tingħata dimensjoni parlamentari qawwija, li ssaħħaħ il-leġittimità demokratika tagħha, bl-appoġġ tal-Assemblea Parlamentari Ewro-Mediterranja (APEM), li għad trid tissaħħaħ, u li x-xogħol tagħha jeħtieġ li jiġi koordinat aħjar ma' istituzzjonijiet oħra tas-sħubija, billi titqies il-possibilità li tingħatalha personalità ġuridika, id-dritt ta' proposta u ta' evalwazzjoni tal-istrateġiji ta' integrazzjoni ekonomika u territorjali, u tal-proġetti u l-possibilità li jitressqu rakkomandazzjonijiet għal-laqgħa tal-Ministri tal-Affarijiet Barranin; jippretendi li dan ir-rikonoxximent istituzzjonali tal-EMPA jwassal ukoll għall-parteċipazzjoni tagħha bħala osservatur fil-laqgħat kollha tal-eżekuttiv, fil-laqgħat tal-kapijiet ta' stat u ta' gvern, fil-laqgħat tal-Ministri kif ukoll fil-laqgħat preparatorji tal-uffiċjali għoljin;

Jilqa' d-deċiżjoni tal-Ministri għall-Affarijiet Barranin tal-Unjoni għall-Mediterran li jinkludu l-Lega tal-Istati Għarab bħala parteċipant fil-laqgħat kollha f'kull livell, billi titqies il-kontribuzzjoni pożittiva tagħha għall-objettivi tal-paċi, tal-prosperità u tal-istabilità fir-reġjun Mediterranju;

Jenfasizza l-bżonn li jiġu inklużi l-awtoritajiet reġjonali u lokali fil-qafas istituzzjonali l-ġdid; jilqa' l-opinjoni tal-Kumitat tar-Reġjuni u l-proposta li tinħoloq assemblea reġjonali u lokali Ewro-Mediterranja (ARLEM);

Iqis li, b'mod parallel mat-tisħiħ tad-dimensjoni parlamentari, hija meħtieġa implimentazzjoni ta' proċess simili biex jiġi żgurat l-involviment tas-soċjetà ċivili fl-istruttura istituzzjonali adegwata tal-Proċess ta' Barċellona: Unjoni għall-Mediterran, partikolarment permezz ta' mekkaniżmi li jiżguraw il-konsultazzjoni tagħhom dwar l-għażla, l-implimentazzjoni u s-segwitu tal-proġetti; jistieden f'dan il-kuntest lill-EMPA biex tinvolvi iktar lis-soċjetajiet ċivili tat-Tramuntana u tan-Nofsinhar tal-Mediterran fix-xogħol tagħha; jitlob li jiġi valorizzat l-irwol tal-imsieħba soċjali fil-perspettiva tat-twaqqif ta' Kumitat Ekonomiku u Soċjali Ewro-Mediterranju;

Jinnota li ċerti pajjiżi li jipparteċipaw fil-Proċess ta' Barċellona: Unjoni għall-Mediterran ma kinux jagħmlu parti mis-sħubija Ewro-Mediterranja; jistieden, għalhekk, lill-Kunsill, lill-Kummissjoni u lill-Istati kollha li jipparteċipaw fil-Proċess ta' Barċellona: Unjoni għall-Mediterran, biex iwaqqfu qafas koerenti ta' relazzjonijiet ibbażat fuq l-integrazzjoni ekonomika u territorjali bejn l-Unjoni Ewropea u l-pajjiżi kollha tal-baċir Mediterranju; jitlob lill-Kunsill u lill-Kummissjoni biex jiggarantixxu l-possibilità li l-pajjiżi kollha membri tal-Unjoni għall-Mediterran ikun jista' jkollhom aċċess għall-programmi reġjonali diġà previsti mis-sħubija Ewro-Mediterranja;

Iqis li l-parteċipazzjoni fl-Unjoni għall-Mediterran ma tissostitwixxix it-tkabbir tal-Unjoni Ewropea u ma tagħmilx ħsara lill-perspettivi ta' sħubija ta' kwalunkwe stat kandidat, ta' issa jew tal-ġejjieni; iqis li l-Unjoni għall-Mediterran mhijiex se xxekkel inizjattivi oħra ta' koperazzjoni reġjonali;

Jinsisti fuq il-ħtieġa li l-politika Ewro-Mediterranja kollha tiġi riveduta fil-fond, waqt li tissaħħilha d-dimensjoni politika u l-kożvilupp, u jfakkar li, f'kull każ, l-inizjattiva 'Proċess ta' Barċellona: Unjoni għall-Mediterran' ma ddgħajjifx il-prospettiva ta' din il-politika, prospettiva li hi aktar wiesgħa;

Huwa tal-fehma li l-Proċess ta' Barċellona: Unjoni għall-Mediterran għandu jsaħħaħ il-forom eżistenti ta' koperazzjoni fil-kuntest tal-Euromed sabiex il-pajjiżi kollha msieħba jkollhom il-possibilità li jipparteċipaw fil-programmi reġjonali u fil-politiki korrispondenti tal-Unjoni fuq il-bażi tal-prijoritajiet u tal-objettivi ffissati bi qbil komuni; ifakkar li huwa importanti li tissaħħaħ l-estensjoni tal-programmi Komunitarji għall-parteċipazzjoni tal-pajiżi msieħba, partikolarment fl-oqsma tal-edukazzjoni, tar-riċerka, tat-taħriġ pofessjonali (skambju ta' studenti, eċċ);

Iqis li l-problemi tal-paċi u s-sigurtà, tad-drittijiet tal-bniedem u demokrazija, u anke tal-koperazzjoni kulturali, għandhom jiġu affrontati mill-perspettiva Ewro-Mediterranja; itenni li l-Unjoni għall-Mediterran għandha l-iskop li jiġu affrontati l-problemi ta' territorji, infrastrutturi u ambjent, permezz ta' pjanijiet strateġiċi u proġetti speċifiċi; jixtieq li din id-dimensjoni konkreta tkun tista' tikkontribwixxi biex tissaħħaħ is-sħubija Ewro-Mediterranja;

Ifakkar fl-ewwel inizjattivi proposti waqt is-Samit ta' Pariġi dwar il-Mediterran nhar it-13 ta' Lulju 2008: it-tneħħija tat-tniġġis mill-Mediterran, ir-rotot tal-baħar u r-rotot tal-art, il-protezzjoni ċivili, il-pjan tal-Mediterran dwar l-enerġija solari, l-edukazzjoni ogħla u r-riċerka, l-inizjattiva tal-Mediterran għall-iżvilupp tal-intrapriżi;

Ifakkar li biex jintlaħqu l-għanijiet ambizzjużi tal-Proċess ta' Barċellona, huwa neċessarju li l-oqsma tal-koperazzjoni jitwessgħu għall-ġestjoni tal-ilma, għall-agrikoltura, għas-sikurezza tal-provvista tal-ikel, għall-enerġija, għat-taħriġ professjonali, il-kultura, is-saħħa, it-turiżmu, eċċ.;

Jappoġġja bis-saħħa d-dimensjoni ambjentali tal-Proċess ta' Barċellona: Unjoni għall-Mediterran u l-inizjattivi u l-proġetti marbuta miegħu, bħall-inizjattiva l-ġdida Mediterranja għat-tindif tal-Mediterran u l-proġett Mediterran għall-enerġija solari;

Iqis li l-integrazzjoni tal-pajjiżi Mediterranji kollha fil-Proċess ta' Barċellona: Unjoni għall-Mediterran toffri l-possibilità li jiġu ffaċċjati l-problemi tar-reġjun b'mod iktar globali kif ukoll li, b'mod effikaċi, jiġi artikulat u kkoordinat il-proċess ma' programmi li diġà qed jitwettqu, bħall-pjan ta' azzjoni għall-Mediterran tal-PNUE;

Jilqa' l-proposta li tinsab fid-dikjarazzjoni finali tal-Presidenza tar-Raba' Sessjoni Plenarja għall-ħolqien ta' komunità Ewro-Mediterranja tal-enerġija, bl-appoġġ tal-EMPA; jirrikonoxxi li huwa importanti li tissaħħaħ il-koperazzjoni fil-qasam tal-enerġija bejn l-imsieħba Ewro-Mediterranji u li huwa neċessarju li jiġi żviluppat suq reġjonali tal-enerġija, bl-objettiv li jiġu implimentati proġetti ta' enerġija rinnovabbli u ta' infrastruttura tal-enerġija fuq skala kbira fir-reġjun tal-Mediterran;

25. jittama li t-tisħiħ tar-relazzjonijiet Ewro-Mediterranji se jġedded it-twaqqif ta' spazju ta' paċi u prosperità; jenfasizza li l-paċi u l-istabilità politika fir-reġjun Mediterranju huma elementi deċiżivi għas-sigurtà kollettiva u individwali ferm lil hinn mill-fruntieri tiegħu; jenfasizza li huwa biss permezz tal-intensifikazzjoni tan-negozjati li tista' tinstab soluzzjoni sostenibbli u globali għall-kunflitti fir-reġjun; iqis li l-Unjoni Ewropea għandu jkollha rwol b'saħħtu fis-sejba ta' soluzzjoni għal dawn il-kunflitti billi tikseb il-fiduċja tal-partijiet kollha interessati; jinsisti dwar il-bżonn li tinżamm formalment koperazzjoni fil-qasam tal-ġlieda kontra t-terroriżmu internazzjonali, it-traffikar tad-drogi, il-kriminalità organizzata u t-traffikar tal-bnedmin; jilqa' l-appell magħmul fid-Dikjarazzjoni ta' Marsilja lill-partijiet ikkonċernati biex isir sforz sabiex jitwettaq proċess ta' dimilitarizzazzjoni u ta' diżarmament gradwali tar-reġjun, partikolarment bil-għan li tinħoloq zona mingħajr armi nukleari u armi ta' qirda tal-mases;

Iqis li t-taffija tal-problemi madwar il-Mediterran teħtieġ li tittejjeb il-komprensjoni soċjali u kulturali bejn il-popli, u li għalhekk għandhom jiġu appoġġjati inizjattivi bħall-Alleanza taċ-Ċivilizzazzjonijiet, bħala spazju ta' djalogu privileġġjat li jikkontribwixxi għall-istabilizzazzjoni tar-reġjun; jitlob minnufih lill-Istati Membri u lill-Kummissjoni biex jippreżentaw strateġiji għall-iżvilupp ta' djalogu bħal dan; iħeġġeġ it-tisħiħ tar-rabtiet bejn l-EMPA u l-Fundazzjoni Anna Lindh, inkluża l-organizzazzjoni ta' laqgħat bejn in-netwerks prinċipali tal-Fundazzjoni Anna Lindh u l-Kumitat għall-Kultura tal-EMPA;

Jenfasizza l-fatt li wieħed mill-objettivi ewlenin tal-politika Ewro-Mediterranja huwa li jiġi promoss l-istat tad-dritt, id-demokrazija, ir-rispett tad-drittijiet tal-bniedem u l-pluraliżmu politiku, u josserva li għad hemm ksur serju ħafna ta' dawn; itenni l-importanza tal-promozzjoni tad-drittijiet tal-bniedem u tal-istat tad-dritt; jixtieq li jiġu evalwati r-riżlutati miksuba s'issa u l-adegwazzjoni tal-istrumenti mwaqqfa fil-kuntest tas-sħubija; jistieden minnufih lill-Kummissjoni biex tiddefinixxi kriterji ta' eliġibilità preċiżi għal dawn l-istrumenti, inkluż fir-rigward ta' organizzazzjonijiet internazzjonali oħra bħall-Kunsill tal-Ewropa, u biex tistabbilixxi sistema effikaċi ta' kontroll tal-implimentazzjoni tagħhom; jistieden, f'dan ir-rigward, lill-partijiet kollha interessati mill-inizjattiva biex jiffavorixxu u japprofondixxu l-osservanza tal-libertà reliġjuża ta' kulħadd, b'mod partikolari tal-minoranzi reliġjużi rispettivi tagħhom; jipproponi t-tfassil ta' qafas politiko-istituzzjonali komuni li jippermetti li tiġi valorizzata d-dimensjoni tar-reċiproċità, kemm fil-livell tad-determinazzjoni tal-problemi kif ukoll f'dak tat-tfittix ta' soluzzjonijiet komuni;

Jitlob, għalhekk, lill-Kunsill u lill-Kummissjoni biex idaħħlu b'mod ċar il-promozzjoni tad-drittijiet tal-bniedem u tad-demokrazija fl-objettivi ta' din l-inizjattiva ġdida, biex isaħħu l-implimentazzjoni ta' mekkaniżmi eżistenti bħall-klawsola dwar id-drittijiet tal-bniedem li tinsab fil-ftehimiet ta' assoċjazzjoni u t-twaqqif ta' sottokumitati dwar id-drittijiet tal-bniedem u biex joħolqu mekkaniżmu għall-applikazzjoni ta' din il-klawsola fil-ftehimiet tal-ġenerazzjoni l-ġdida u fil-pjanijiet ta' azzjoni bilaterali tal-Politika Ewropea ta' Viċinat (ENP); jenfasizza li l-għodda għall-promozzjoni tad-drittijiet tal-bniedem tal-politika Ewropea ta' Viċinat għandha tiġi sfruttata bl-aħjar mod possibbli, billi tiġi garantita koerenza politika mtejba bejn l-istituzzjonijiet Ewropej;

Jistieden lill-pajjiżi kollha parteċipanti, lill-Kummissjnoi u lill-istituzzjonijiet tal-ġejjieni tal-Unjoni għall-Mediterran biex iġeddu l-politiki migratorji komuni tagħhom sabiex jiġu valorizzati r-riżorsi umani u biex isaħħu l-iskambji bejn il-popolazzjonijiet tal-baċir filwaqt li jirrinunċjaw għal kwalunkwe viżjoni esklussivament siguritarja; iqis li l-kwistjonijiet dwar l-immigrazzjoni għandhom ikunu konċentrati fuq il-possibilitajiet ta' mobilità legali, fuq il-ġlieda kontra l-flussi illegali, fuq integrazzjoni mtejba tal-popolazzjonijiet immigranti u fuq l-eżerċitar tad-dritt għall-ażil; jenfasizza l-importanza li huwa jagħti lil kollaborazzjoni mill-qrib u lill-ispirtu ta' responsabilità reċiproka li teżisti bejn l-Istati Membri tal-Unjoni Ewropea u l-Istati tan-Nofsinhar tal-Mediterran; jilqa' l-fatt li seħħet il-Konferenza Ministerjali Euromed dwar il-migrazzjoni f'Novembru 2007 u jqis li "l-Proċess ta' Barċellona: Unjoni għall-Mediterran'' għandha tagħti attenzjoni prijoritarja lill-ġestjoni b'ordni tal-flussi migratorji;

Jinnota d-dikjarazzjoni tal-kapijiet ta' stat u ta' gvern skont liema l-Proċess ta' Barċellona: Unjoni għall-Mediterran juri determinazzjoni li jkun privileġġat l-iżvilupp ta' riżorsi umani u l-impjieg skont l-Għanijiet ta' Żvilupp tal-Millenju, inkluż billi jitnaqqas il-faqar, u tħares 'il quddiem lejn inizjattivi, programmi u dispożizzjonijiet finanzjarji ġodda għal dak l-għan;

Jikkunsidra li l-inizjattivi ekonomiċi u kummerċjali tal-Unjoni għall-Mediterran, sabiex jippermettu t-twettiq ta' zona ta' kummerċ ħieles Ewro-Mediterranja ta' benefiċċju reċiproku, iridu jiffavorixxu t-tkabbir ekonomiku tar-reġjun, l-aħjar integrazzjoni tiegħu fl-ekonomija dinjija u t-tnaqqis tad-diskrepanzi fl-iżvilupp bejn it-Tramuntana u n-Nofsinhar tal-Mediterran, filwaqt li tiġi msaħħa l-koeżjoni soċjali;

Jenfasizza li hemm bżonn li jkun evalwat u kkunsidrat b'mod sistematiku l-impatt socjali tal-proċess tal-liberalizzazzjoni, b'mod speċjali f'termini ta' sikurezza tal-ikel; jenfasizza wkoll li dan l-impatt jista' jvarja ħafna minn settur għall-ieħor u minn pajjiż għall-ieħor ;

Jenfasizza l-importanza tas-settur informali u tal-ekonomija popolari fil-pajjiżi tan-Nofsinhar u tal-Lvant tal-Mediterran; iqis li l-iżvilupp tar-reġjun jeħtieġ l-appoġġ tal-integrazzjoni progressiva ta' dawn l-attivitajiet fl-ekonomija formali;

Jiġbed l-attenzjoni li, sa mis-sħubiji tal-2004 u l-2007, l-iskambji kummerċjali bejn l-Istati Membri l-ġodda tal-Unjoni u l-imsieħba Mediterranji tagħhom dejjem qegħdin jiżdiedu; jitlob li din it-tendenza titqies u tiġi appoġġjata fil-qafas tas-sħubija;

Jenfasizza l-bżonn li wieħed iħeġġeġ liż-żgħażagħ biex joħolqu intrapriżi zgħar, inkluż billi jiġi faċilitat l-aċċess għall-kreditu u għall-mikrokreditu; iqis mill-banda l-oħra li jeħtieġ li jissaħħaħ l-appoġġ lill-FEMIP;

Jinnota l-fatt li l-ftehimiet bejn l-Unjoni Ewropea u l-Istati Membri, minn banda, u l-istati Mediterranji mill-banda l-oħra, jipprevedu miżuri ta' koperazzjoni fil-qasam tal-immigrazzjoni u tal-ażil politiku, inkluż il-finanzjament ta' ċentri għall-immigrati, u jitlob b'urġenza lill-Unjoni u lill-Istati Membri biex jivverifikaw jekk humiex qed jiġu rispettati bis-sħiħ, f'dawn iċ-ċentri, id-drittijiet tal-bniedem u l-libertajiet fundamentali;

Jikkunsidra li hu essenzjali li jitwettqu objettivi konkreti u tanġibbli fil-qasam soċjali; ifakkar f'dan ir-rigward li l-objettiv ta' zona ta' skambju ħieles ma jistax jiġi evalwat biss f'dak li għandu x'jaqsam mal-iżvilupp ekonomiku, imma fuq kollox f'termini ta' ħolqien ta' impjiegi; ifakkar li l-qgħad fost iż-żgħażagħ u n-nisa jikkostitwixxi l-emerġenza soċjali ewlenija fil-pajjiżi Mediterranji;

Jistieden lill-pajjiżi sħab tan-Nofsinhar biex jiżviluppaw l-iskambji min-Nofsinhar għan-Nofsinhar, bħall-Ftehima Ekonomika ta' Agadir iffirmata mill-Eġittu, mill-Ġordan, mill-Marokk u mit-Tuniżija, u jenfasizza li l-Istituzzjonijiet tal-Unjoni Ewropea għandhom jissodisfaw it-talbiet ta' appoġġ tekniku sabiex wieħed jiffavorixxi l-integrazzjoni ekonomika min-Nofsinhar għan-Nofsinhar;

Jagħti istruzzjonijiet lill-President tiegħu biex jgħaddi din ir-riżoluzzjoni lill-Kunsill u lill-Kummissjoni, kif ukoll lill-gvernijiet u l-parlamenti tal-Istati Membri, u lill-gvernijiet u l-parlamenti tal-pajjiżi msieħba kollha.

OPINJONI tal-Kumitat għall-Kummerċ Internazzjonali

għall-Kumitat għall-Affarijiet Barranin

dwar ir-relazzjonijiet bejn l-Unjoni Ewropea u l-pajjiżi Mediterranji

Rapporteur għal opinjoni:

SUĠĠERIMENTI

Il-Kumitat għall-Kummerċ Internazzjonali jistieden lill-Kumitat għall-Affarijiet Barranin, bħala l-kumitat responsabbli, biex jinkorpora s-suġġerimenti li ġejjin fil-mozzjoni għal riżoluzzjoni tiegħu:

Jilqa' b'sodisfazzjon ir-rieda misjuba li jingħata impuls politiku u prattiku ġdid lir-relazzjonijiet multilaterali tal-Unjoni Ewropea mal-imsieħba tagħha Mediterranji;

Ifakkar li "l-Proċess ta' Barċellona: Unjoni għall-Mediterran" għandu l-għan li jserraħ fuq il-kisbiet tas-sħubija Ewro-Mediterranja, li jerġa' jagħti l-ħajja lil dan il-proċess u li jagħtuh dimensjoni msaħħa;

Jenfasizza li l-funzjonament tal-Unjoni għall-Mediterran għandu jiġi ggovernat mill-prinċipji tal-parità, l-ugwaljanza u l-koġestjoni, kif ukoll mill-prinċipji tar-responsabilità u l-governanza konġunta;

Jenfasizza li l-approprazzjoni tal-Unjoni mill-popolazzjonijiet se tiggarantixxi l-isħubija b'saħħitha u ta' suċċess ta' din l-inizjattiva; iqis li, għal dan l-iskop, l-ambizzjonijiet politiċi għandhom jiġu tradotti fi proġetti konkreti li jista' jinftiehmu aħjar u aktar viċin iċ-ċittadini; iqis ukoll li l-Unjoni għall-Mediterran fl-operat tagħha għandha tintegra mekkaniżmi ta' konsultazzjoni u ta' parteċipazzjoni attiva tas-soċjetà ċivili (assoċjazzjonijiet, imsieħba soċjali, eċċ.), tal- awtoritajiet lokali u reġjonali u tas-settur privat;

Jixtieq li l-proġetti tal-Unjoni għall-Mediterran ikunu konkreti u li jgħaqqdu, u jirriflettu l-bżonnijiet taċ-ċittadini tar-reġjun; jinsisti biex dawn jikkontribwixxu għal żvilupp ibbilanċjat u sostenibbli tar-reġjun, u biex jiffaċilitaw l-interkonnessjonijiet reġjonali u sottoreġjonali għall-promozzjoni tal-integrazzjoni u tal-koeżjoni;

Ifakkar fl-ewwel inizjattivi proposti waqt is-Samit ta' Pariġi dwar il-Mediterran nhar it-13 ta' Lulju 2008: it-tindif it-tneħħija tat-tniġġis mill-Mediterran, ir-rotot tal-baħar u r-rotot tal-art, il-protezzjoni ċivili, il-pjan tal-Mediterran dwar l-enerġija solari, l-edukazzjoni ogħla u r-riċerka, l-inizjattiva tal-Mediterran għall-iżvilupp tal-intrapriżi;

Jinnota li attwalment proġett wieħed biss mis-sitta proposti jikkonċentra fuq il-kwistjonijiet ekonomiċi u kummerċjali; jiddispjaċih li d-Dikjarazzjoni ta' Pariġi ma tinkludix ħlief ftit referenzi għall-aspetti ekonomiċi u kummerċjali tas-sħubija, bħall-investiment barrani dirett, l-impjieg, l-ekonomija informali jew it-tnaqqis tal-faqar;

Ifakkar li biex jintlaħqu l-għanijiet ambizzjużi tal-Proċess ta' Barċellona, huwa neċessarju li l-oqsma tal-koperazzjoni jitwessgħu għall-ġestjoni tal-ilma, għall-agrikoltura, għas-sikurezza tal-provvista tal-ikel, għall-enerġija, għat-taħriġ professjonali, tal-kultura, tas-saħħa, tat-turiżmu, eċċ.;

Ifakkar li apparti r-riżorsi previsti mill-Kummissjoni għall-iffinanzjar tal-proġetti tal-Unjoni għall-Mediterran, il-Parlament saħaq ħafna drabi fuq il-bżonn li jinħoloq bank Ewro-Mediterranju għall-Investiment u l-Iżvilupp;

Jikkunsidra li l-inizjattivi ekonomiċi u kummerċjali tal-Unjoni għall-Mediterran, sabiex jippermettu t-twettiq ta' zona ta' kummerċ ħieles Ewro-Mediterranja ta' benefiċċju reċiproku, iridu jiffavorixxu t-tkabbir ekonomiku tar-reġjun, l-aħjar integrazzjoni tiegħu fid-dinja ekonomika u t-tnaqqis tad-diskrepanzi fl-iżvilupp bejn it-Tramuntana u n-Nofsinhar tal-Mediterran, filwaqt li tiġi msaħħa l-koeżjoni soċjali;

Ifakkar li fit-tieni parti tal-programm ta' 5 snin tal-2005 bl-isem "Żvilupp u Riformi Soċjo-Ekonomiċi Sostenibbli", l-imsieħba Ewro-Mediterranji identifikaw prijoritajiet differenti : min-naħa l-waħda hemm il-bżonn ta' titjib tal-klima tan-negozju, l-iffaċilitar tal-aċċess għall-kreditu, il-konsolidazzjoni tal-istabilità makroekonomika u t-titjib tal-ġestjoni tal-finanzi pubbliċi, u min-naħa l-oħra l-bżonn li jiġu indirizzati l-kwistjonijiet soċjali, fosthom is-sistemi tal-protezzjoni soċjali, it-tnaqqis tal-faqar u l-ħolqien tal-impjieg b'mod partikulari għaż-żgħażagħ u n-nisa;

Jenfasizza li hemm bżonn li jkun evalwat u kkunsidrat b'mod sistematiku l-impatt sociali tal-proċess tal-liberalizzazzjoni, b'mod speċjali f'termini ta' sikurezza tal-ikel; jenfasizza wkoll li dan l-impatt jista' jvarja ħafna minn settur għall-ieħor u minn pajjiż għall-ieħor ;

Ifakkar li l-għan tal-ħolqien ta' zona ta' kummerċ ħieles u tal-liberalizzazzjoni tal-kummerċ mhuwiex l-iskop għalih waħdu, iżda għandu jkun id f'id mat-tnaqqis tal-faqar u tal-qgħad, il-promozzjoni tad-drittijiet ekonomiċi u soċjali u r-rispett tal-ambjent;

Jenfasizza li, biex jintlaħaq dan l-għan, l-integrazzjoni ekonomika reġjonali għandha ssir fid-dimensjonijiet tagħha kollha (bejn it-Tramuntana u Nofsinhar u bejn in-Nofsinhar u n-Nofsinhar); iħeġġeġ b'mod partikulari l-ħolqien ta' programmi reġjonali kkoordonati bejn il-pajjiżi tan-naħa t'isfel tal-kosta Mediterranja, ħaġa li tikkontribwixxi għall-integrazzjoni ekonomika u politika ta' dawn il-pajjiżi;

Jenfasizza li l-Unjoni għandha ssaħħaħ l-appoġġ tagħha għal programmi ta' sħubija Mediterranja li għandhom l-għan li jiffaċilitaw l-istabbiliment ta' klima favorevoli li tippermetti t-tkabbir tal-investimenti u li jsaħħu l-koperazzjoni ekonomika u l-iskambji kummerċjali permezz ta' mekkaniżmi ta' assistenza teknika u finanzjarja għall-iffaċilitar tal-iskambji;

Jitlob li tiġi mfassla l-possibilità li fil-pajjiżi sħab ikunu stabbiliti aġenziji speċjalizzati tal-Unjoni, sabiex dawn il-pajjiżi jiġu mgħejuna b'mod konkret f'oqsma bħall-promozzjoni tal-investimenti;

Jenfasizza l-importanza tas-settur informali u tal-ekonomija popolari fil-pajjiżi tan-Nofsinhar u tal-Lvant tal-Mediterran; iqis li l-iżvilupp tar-reġjun jeħtieġ l-appoġġ tal-integrazzjoni progressiva ta' dawn l-attivitajiet fl-ekonomija formali;

Jiġbed l-attenzjoni li, sa mill-adeżjonijiet tal-2004 u l-2007, l-iskambji kummerċjali bejn l-Istati Membri l-ġodda tal-Unjoni u l-imsieħba Mediterranji tagħhom dejjem qegħdin jiżdiedu; jitlob li din it-tendenza titqies u tiġi appoġġjata fil-qafas tas-sħubija;

Jenfasizza l-bżonn li wieħed iħeġġeġ liż-żgħażagħ biex joħolqu intrapriżi zgħar, inklużi l-iffaċilitar tal-aċċess għall-kreditu u għall-mikrokreditu; iqis ukoll li għandu jiġi msaħħaħ l-appoġġ tal-Faċilità għall-Investiment u s-Sħubija Ewro-Mediterranja (FEMIP);

Iqis li l-kwistjonijiet migratorji għandhom jiġu indirizzati b'mod konkret u bbilanċjat filwaqt li tiġi kkunsidrata r-relazzjoni tagħhom mal-iżvilupp u waqt li tiġu integrati fihom id-dimensjonijiet kulturali u umani f'dawn il-kwistjonijiet; jitlob b'ħerqa kbira li tiġi ffaċilitata ċ-ċirkulazzjoni legali tal-persuni u li l-popolazzjonijiet immigranti jiġu integrati aġjar, filwaqt li jiġi evitat it-telf tal-aħjar imħuħ u l-ġlieda kontra t-traffikar marbuta mal-immigrazzjoni klandestina;

Jenfasizza li s-sħubija Ewro-Mediterranja ma tistax tiffoka biss fuq il-kwistjonijiet ekonomiċi u kummerċjali ; ifakkar li t-tliet pilastri ta' Barċellona huma relatati mill-qrib; jiddispjaċih li l-ewwel pilastru, iddisinjat biex jikkontribwixxi għal paċi u għall-istabilità, kif ukoll it-tielet pilastru, maħsub għall-iżvilupp tal-bniedem u dak soċjali ma għamlux il-progress mixtieq;

Jitlob lill-Kunsill u lill-Kummisjoni biex idaħħlu b'mod ċar il-promozzjoni tad-drittijiet tal-bniedem u tad-demokrazija fl-għanijiet tal-inizjattiva l-ġdida, biex jinfurzaw l-implimentazzjoni tal-mekkaniżmi eżistenti bħalma hija l-kawża relatata mad-drittijiet tal-bniedem tal-ftehimiet tal-assoċjazzjonijiet u biex joħolqu mekkaniżmu ta' appoġġ għall-applikazzjoni ta' din il-klawsola fil-ftehimiet tal-ġenerazzjoni l-ġdida, fil-pjanijiet ta' azzjonijiet bilaterali u tal-Politika Ewropea tal-Viċinat u fil-qafas tas-sotto-kumitati fir-rigward tad-drittijiet tal-bniedem;

Jixtieq li l-Parlament ikun ikkonsultat kif xieraq dwar il-ħolqien tal-organi permanenti tal-Unjoni għall-Mediterran u jkun infurmat b'mod regolari dwar l-iżvilupp tal-proġetti;

Jinsisti wkoll fuq il-bżonn li l-Unjoni għall-Mediterran tingħata dimensjoni parlamentari reali, filwaqt li sserraħ fuq li l-Assemblea Parlamentari Ewro-Mediterranea, li għandha tkun ikkunsidrata bħala l-espressjoni parlamentari leġittima tagħha u li bħala organu konsultattiv, għandu jkollha d-dritt li tippreżenta proposti u evalwazzjonijiet.

RIŻULTAT TAL-VOTAZZJONI FINALI FIL-KUMITAT

Data tal-adozzjoni

Riżultat tal-votazzjoni finali

Membri preżenti għall-votazzjoni finali

Sostituti preżenti għall-votazzjoni finali

Sostituti (skont l-Artikolu 178(2)) preżenti għall-votazzjoni finali

OPINJONI tal-Kumitat għall-Affarijiet Kostituzzjonali

għall-Kumitat għall-Affarijiet Barranin

dwar ir-relazzjonijiet bejn l-Unjoni Ewropea u l-pajjiżi Mediterranji

Rapporteur għal opinjoni:

SUĠĠERIMENTI

Il-Kumitat għall-Affarijiet Kostituzzjonali jistieden lill-Kumitat għall-Affarijiet Barranin, bħala l-kumitat responsabbli, biex jinkorpora s-suġġerimenti li ġejjin fil-mozzjoni għal riżoluzzjoni tiegħu:

Jitlob li l-esperjenza miksuba b'rabta mal-Proċess ta' Barċellona tintuża sabiex tingħata enerġija u vitalità ġdida lir-relazzjonijiet bejn l-Unjoni Ewropea u s-sieħba Mediterranji tagħha, mingħajr ma jitħarbtu dawk ir-relazzjonijiet;

Jenfasizza l-importanza li tinżamm il-koerenza bejn l-istituzzjonijiet u li jkun evitat li dawn ikunu rduppjati, u jenfasizza li l-Proċess ta' Barċellona: Unjoni għall-Mediterran (BP-UfM) għandu jkun inkluż fil-qafas istituzzjonali tal-Unjoni; iqis li t-twaqqif ta' struttura istituzzjonali awtonoma tista' biss tkun ta' ħsara għall-effettività tal-proċess;

Jappoġġa l-prinċipju tal-kopresidenza, fuq il-bażi ta' parità, ugwaljanza u tmexxija konġunta, u, fuq il-bażi tas-suppożizzjoni li t-Trattat ta' Liżbona se jidħol fis-seħħ, iqis li dan għandu jkun konsistenti mal-qafas istituzzjonali li jirriżulta rigward ir-rappreżentazzjoni esterna tal-Unjoni Ewropea u li s-samit bijennali, il-Kumitat Parlamentari Konġunt (JPC) u l-laqgħat tal-uffiċjali għolja huma għodda utli biex jagħtu iktar effiċjenza trasparenza fil-Proċess;

Jenfasizza l-ħtieġa li l-Assemblea Ewro-Mediterranja (EMPA) tingħata rwol ikbar fil-proċess u jappoġġa l-Bureau tal-EMPA, li f'dikjarazzjoni li ħareġ fit-12 ta' Lulju 2008 talab li dik l-Assemblea - bħala entità parlamentari leġittima - issir parti integrali mill-Proċess ta' Barċellona: Unjoni għall-Mediterran (BP‐UfM);

Japoġġa t-talbiet li saru mill-President tal-Parlament Ewropew, li fid-diskors tiegħu fis-Samit ta' Pariġi fit-13 ta' Lulju 2008 talab li l-EMPA tingħata d-dritt li tagħmel proposti, teżerċita kontroll demokratiku u tagħmel monitoraġġ u evalwazzjonijiet regolari tal-progress tal-proġetti;

Jistieden lill-EMPA biex tkun involuta bis-sħiħ fil-preparazzjonijiet għal-laqgħat għolja bijennali tal-Kapijiet tal-Istat u l-laqgħat annwali tal-Ministri għall-Affarijiet Barranin tal-pajjiżi li huma membri tal-Proċess ta' Barċellona: Unjoni għall-Mediterran (BP-UfM);

Iqis li hu essenzjali għall-EMPA li tkun stabbilita bħala d-dimensjoni parlamentari tal-Proċess ta' Barċellona: Unjoni għall-Mediterran (BP-UfM) bl-istabbiliment f'dan il-każ ta' bażi legali kif issuġġerit mill-EMPA u jqis:

– li l-EMPA għandha tiltaqa' tal-inqas darba f'sena;

– li l-membri kollha tal-EMPA għandhom ikunu jistgħu jorganizzaw ruħhom fi gruppi skont il-fehmiet politiċi (apparti t-tqassim attwali bejn il-Parlamenti tal-imsieħba Mediterranji- il-Parlament Ewropew - il-Parlamenti tal-Istati Membri), organizzazzjoni li se twassal għal integrazzjoni aħjar u effettività akbar;

– li l-EMPA għandu jkollha regoli ta' funzjonament aktar preċiżi u segretarjat permanenti msaħħaħ;

– li għandu jkun obbligatorju li l-EMPA tkun ikkonsultata biex tagħti l-opinjoni tagħha dwar il-punti u l-proġetti ewlenin marbuta mal-Proċess ta' Barċellona: Unjoni għall-Mediterran (BP‐UfM);

– li l-Kunsill u l-Kummissjoni għandhom ikunu assoċjati b'mod integrali max-xogħol tal-EMPA, kemm fl-istadji preparatorji kif ukoll matul il-laqgħat uffiċjali u l-plenarji;

– li r-rappreżentanti parlamentari tal-pajjiżi li mhumiex parti mill-Proċess ta' Barċellona għandhom ikunu mistiedna jipparteċipaw;

Iqis li s-segretarjat tal-Proċess ta' Barċellona: Unjoni għall-Mediterran (BP UfM) għandu jkun magħmul minn uffiċjali ssekondati mill-pajjiżi li jipparteċipaw fil-proċess u li dawn għandhom ikunu integrati fid-dipartimenti tal-Kummissjoni; is-sede tagħha trid tingħażel skont kriterji bbażati fuq effettività operattiva u b'rigward għar-rispett għall-valuri demokratiċi u l-kapaċitajiet finanzjarji tal-pajjiż ospitanti, kif ukoll għall-appoġġ politiku, finanzjarju u soċjali offrut mill-awtoritajiet nazzjonali, reġjonali u lokali kkonċernati; għalhekk jappoġġa l-kandidatura ta' Barċellona biex tospita s-Segretarjat;

Iqis li s-segretarjat tal-Proċess ta' Barċellona: Unjoni għall-Mediterran irid ikun fdat bix-xogħol ta' elaborazzjoni u ta' ġestjoni ta' proġetti apparti l-koordinazzjoni tal-proċess sħiħ; dan għandu jirrapporta xogħlu lilll-Kumitat Ewro-Mediterranju u lill-EMPA;

Jinnota li l-proġetti ffinanzjati fil-qafas tal-Proċess ta' Barċellona: Unjoni għall-Mediterran (BP-UfM) għandhom jiġu appoġġjati l-iżjed bl-użu ta' fondi Komunitarji, ta' fondi minn stati sħab kif ukoll ta' ffinanzjar privat;

Jenfasizza l-bżonn li jitwaqqaf Bank tal-Investiment u l-Iżvilupp Ewro-Mediterranju li jkun kapaċi jiġbed investiment barrani dirett għar-realizzazzjoni ta' proġetti li jirreaġixxu għall-bżonnijiet taċ-ċittadini fir-reġjun;

Jitlob li t-tfassil tal-qafas istituzzjonali tal-Proċess ta' Barċellona: Unjoni għall-Mediterran (BP-UfM) ikun is-suġġett ta' konsultazzjoni wiesgħa u ta' djalogu ta' sustanza li jinvolvu l-atturi kollha involuti fil-proċess, sabiex ikun żgurat li dan ikun imsejjes fuq kunsens wiesa' u li jqis is-sensittivitajiet kollha;

Iqis li, b'mod parallel mat-titjib tad-dimensjoni parlamentari, huwa meħtieġ żvilupp simili biex ikun hemm l-involviment tas-soċjetà ċivili fl-istruttura xierqa istituzzjonali tal-Proċess ta' Barċellona: Unjoni għall-Mediterran (BP-UfM);

Iqis li l-promozzjoni ta' koperazzjoni ta' dak it-tip jista' jkollha wkoll rwol pożittiv fir-rigward tal-ħolqien u l-iżvilupp ta' għaqdiet reġjonali simili oħra.

RIŻULTAT TAL-VOTAZZJONI FINALI FIL-KUMITAT

Data tal-adozzjoni

Riżultat tal-votazzjoni finali

Membri preżenti għall-votazzjoni finali

Sostitut(i) preżenti għall-votazzjoni finali

OPINJONI tal-Kumitat għall-Kummerċ Internazzjonali

għall-Kumitat għall-Affarijiet Barranin

dwar ir-relazzjonijiet bejn l-Unjoni Ewropea u l-pajjiżi Mediterranji

Rapporteur għal opinjoni: Kader Arif

SUĠĠERIMENTI

Il-Kumitat għall-Kummerċ Internazzjonali jistieden lill-Kumitat għall-Affarijiet Barranin, bħala l-kumitat responsabbli, biex jinkorpora s-suġġerimenti li ġejjin fil-mozzjoni għal riżoluzzjoni tiegħu:

Jilqa' b'sodisfazzjon ir-rieda misjuba li jingħata impuls politiku u prattiku ġdid lir-relazzjonijiet multilaterali tal-Unjoni Ewropea mal-imsieħba tagħha Mediterranji;

Ifakkar li "l-Proċess ta' Barċellona: Unjoni għall-Mediterran" għandu l-għan li jserraħ fuq il-kisbiet tas-sħubija Ewro-Mediterranja, li jerġa' jagħti l-ħajja lil dan il-proċess u li jagħtuh dimensjoni msaħħa;

Jenfasizza li l-funzjonament tal-Unjoni għall-Mediterran għandu jiġi ggovernat mill-prinċipji tal-parità, l-ugwaljanza u l-koġestjoni, kif ukoll mill-prinċipji tar-responsabilità u l-governanza konġunta;

Ifakkar li biex jintlaħqu l-għanijiet ambizzjużi tal-Proċess ta' Barċellona, huwa neċessarju li l-oqsma tal-koperazzjoni jitwessgħu għall-ġestjoni tal-ilma, għall-agrikoltura, għas-sikurezza tal-provvista tal-ikel, għall-enerġija, għat-taħriġ professjonali, tal-kultura, tas-saħħa, tat-turiżmu, eċċ.;

Ifakkar li apparti r-riżorsi previsti mill-Kummissjoni għall-iffinanzjar tal-proġetti tal-Unjoni għall-Mediterran, il-Parlament saħaq ħafna drabi fuq il-bżonn li jinħoloq bank Ewro-Mediterranju għall-Investiment u l-Iżvilupp;

Jenfasizza li hemm bżonn li jkun evalwat u kkunsidrat b'mod sistematiku l-impatt sociali tal-proċess tal-liberalizzazzjoni, b'mod speċjali f'termini ta' sikurezza tal-ikel; jenfasizza wkoll li dan l-impatt jista' jvarja ħafna minn settur għall-ieħor u minn pajjiż għall-ieħor ;

Ifakkar li l-għan tal-ħolqien ta' zona ta' kummerċ ħieles u tal-liberalizzazzjoni tal-kummerċ mhuwiex l-iskop għalih waħdu, iżda għandu jkun id f'id mat-tnaqqis tal-faqar u tal-qgħad, il-promozzjoni tad-drittijiet ekonomiċi u soċjali u r-rispett tal-ambjent;

Jitlob li tiġi mfassla l-possibilità li fil-pajjiżi sħab ikunu stabbiliti aġenziji speċjalizzati tal-Unjoni, sabiex dawn il-pajjiżi jiġu mgħejuna b'mod konkret f'oqsma bħall-promozzjoni tal-investimenti;

Jenfasizza l-importanza tas-settur informali u tal-ekonomija popolari fil-pajjiżi tan-Nofsinhar u tal-Lvant tal-Mediterran; iqis li l-iżvilupp tar-reġjun jeħtieġ l-appoġġ tal-integrazzjoni progressiva ta' dawn l-attivitajiet fl-ekonomija formali;

Jiġbed l-attenzjoni li, sa mill-adeżjonijiet tal-2004 u l-2007, l-iskambji kummerċjali bejn l-Istati Membri l-ġodda tal-Unjoni u l-imsieħba Mediterranji tagħhom dejjem qegħdin jiżdiedu; jitlob li din it-tendenza titqies u tiġi appoġġjata fil-qafas tas-sħubija;

Jenfasizza l-bżonn li wieħed iħeġġeġ liż-żgħażagħ biex joħolqu intrapriżi zgħar, inklużi l-iffaċilitar tal-aċċess għall-kreditu u għall-mikrokreditu; iqis ukoll li għandu jiġi msaħħaħ l-appoġġ tal-Faċilità għall-Investiment u s-Sħubija Ewro-Mediterranja (FEMIP);

Jitlob lill-Kunsill u lill-Kummisjoni biex idaħħlu b'mod ċar il-promozzjoni tad-drittijiet tal-bniedem u tad-demokrazija fl-għanijiet tal-inizjattiva l-ġdida, biex jinfurzaw l-implimentazzjoni tal-mekkaniżmi eżistenti bħalma hija l-kawża relatata mad-Drittijiet tal-Bniedem tal-ftehimiet tal-assoċjazzjonijiet u biex joħolqu mekkaniżmu ta' appoġġ għall-applikazzjoni ta' din il-klawsola fil-ftehimiet tal-ġenerazzjoni l-ġdida, fil-pjanijiet ta' azzjonijiet bilaterali u tal-Politika Ewropea tal-Viċinat u fil-qafas tas-sotto-kumitati fir-rigward tad-drittijiet tal-bniedem;

Jixtieq li l-Parlament ikun ikkonsultat kif xieraq dwar il-ħolqien tal-organi permanenti tal-Unjoni għall-Mediterran u jkun infurmat b'mod regolari dwar l-iżvilupp tal-proġetti;

RIŻULTAT TAL-VOTAZZJONI FINALI FIL-KUMITAT

Data tal-adozzjoni

Riżultat tal-votazzjoni finali

Membri preżenti għall-votazzjoni finali

Sostituti preżenti għall-votazzjoni finali

Sostituti (skont l-Artikolu 178(2)) preżenti għall-votazzjoni finali

Data tal-adozzjoni

Riżultat tal-votazzjoni finali

Membri preżenti għall-votazzjoni finali

Sostitut(i) preżenti għall-votazzjoni finali


Proċedura ta' konsultazzjoni

Proċedura ta' konsultazzjoni: l-ewwel qari

Proċedura ta' konsultazzjoni: it-tieni qari

Proċedura ta' parir konformi

Proċedura ta' kodeċiżjoni: l-ewwel qari

Proċedura ta' kodeċiżjoni: it-tieni qari

Proċedura ta' kodeċiżjoni: it-tielet qari

(It-tip ta' proċedura tiddependi mill-bażi legali proposta mill-Kummissjoni)

ABBREVJAZZJONIJIET UŻATI GĦALL-KUMITATI PARLAMENTARI

Kumitat għall-Affarijiet Barranin

Kumitat għall-Iżvilupp

Kumitat għall-Kummerċ Internazzjonali

Kumitat għall-

Baġits

Kumitat għall-Kontroll tal-

Baġit

Kumitat għall-Affarijiet Ekonomiċi u Monetarji

Kumitat għall-Impjiegi u l-Affarijiet Soċjali

Kumitat għall-Ambjent, is-Saħħa Pubblika u s-

Sikurezza tal-Ikel

Kumitat għall-Industrija, r-Riċerka u l-Enerġija

Kumitat għas-Suq Intern u l-Ħarsien tal-Konsumatur

Kumitat għat-Trasport u t-Turiżmu

Kumitat għall-Iżvilupp Reġjunali

Kumitat għall-Agrikoltura u l-Iżvilupp Rurali

Kumitat għas-Sajd

Kumitat għall-Kultura u l-Edukazzjoni

Kumitat għall-Affarijiet Legali

Kumitat għall-Libertajiet Ċivili, il-Ġustizzja u l-Intern

Kumitat għall-Affarijiet Kostituzzjonali

Kumitat għad-Drittijiet tan-Nisa u tal-Ugwaljanza bejn is-Sessi

Kumitat għall-Petizzjonijiet

ABBREVJAZZJONIJIET UŻATI GĦALL-GRUPPI POLITIĊI

Grupp tal-Partit Popolari Ewropew (Demokratiċi Kristjani) u d-Demokratiċi Ewropej

Grupp Soċjalista fil-Parlament Ewropew

Grupp tal-Alleanza tal-Liberali u d-Demokratiċi u għall-Ewropa

Grupp tal-Unjoni għal Ewropa tan-Nazzjonijiet

Grupp tal-Hodor/Alleanza Ħielsa Ewropea

Grupp Konfederali tax-Xellug Magħqud Ewropew – Xellug Aħdar Nordiku

Grupp għall-Indipendenza/Demokrazija

Ftuħ tas-Seduta

Rekwiżiti ta' żvelar għal kumpaniji ta' daqs medju u l-obbligu tal-preparazzjoni tal-kontijiet konsolidati ***I - Obbligazzjonijiet tal-kontabilità ta' kumpaniji ta' daqs medju (dibattitu)

L-Att Awtentiku Ewropew - E-ġustizzja - Il-protezzjoni legali tal-adulti: implikazzjonijiet transkonfinali (dibattitu)

Merħba

Kompożizzjoni tal-gruppi politiċi

Ħin tal-votazzjonijiet

Modifika tal-ftehim interistituzzjonali tas-17 ta' Mejju 2006 dwar id-dixxiplina tal-baġit u l-ġestjoni finanzjarja tajba *** (Artikolu 131 tar-Regoli ta' Proċedura) (votazzjoni)

Modifika tal-ftehim interistituzzjonali tas-17 ta' Mejju 2006 dwar id-dixxiplina tal-baġit u l-ġestjoni finanzjarja tajba (Artikolu 131 tar-Regoli ta' Proċedura) (votazzjoni)

Mobilizzazzjoni tal-Fond ta' Solidarjetà tal-Unjoni Ewropea (Artikolu 131 tar-Regoli ta' Proċedura) (votazzjoni)

Mobilizzazzjoni tal-istrument ta' flessibilita (Artikolu 131 tar-Regoli ta' Proċedura) (votazzjoni)

Baġit ta' emenda Nru 10/2008 (Artikolu 131 tar-Regoli ta' Proċedura) (votazzjoni)

Abbozz tal-baġit ġenerali 2009, kif modifikat mill-Kunsill (taqsimiet kollha) (votazzjoni)

Konvenzjoni dwar l-Apparat Mobbli u l-Protokoll tagħha dwar apparat użat fl-ajruplani * (Artikolu 131 tar-Regoli ta' Proċedura) (votazzjoni)

Il-Pjan ta' Azzjoni Ewropew għall-Mobilità ta' l-Impjiegi (2007-2010) (Artikolu 131 tar-Regoli ta' Proċedura) (votazzjoni)

L-għoti ta' tagħlim tul il-ħajja għat-tagħrif, il-kreattività u l-innovazzjoni - implimentazzjoni tal-'Programm ta' ħidma dwar l-Edukazzjoni u t-Taħriġ 2010' (Artikolu 131 tar-Regoli ta' Proċedura) (votazzjoni)

Is-sikurezza tal-ġugarelli ***I (votazzjoni)

Qafas Ewropew ta' Referenza biex tkun Iggarantita l-Kwalità ta' l-Edukazzjoni u tat-Taħriġ Vokazzjonali ***I (votazzjoni)

Sistema Ewropea ta' Kredits għall-Edukazzjoni u t-Taħriġ Vokazzjonali (ECVET) ***I (votazzjoni)

Sistemi ta' pagamenti u ta' regolarizzazzjoni ta' transazzjonijiet ta' titoli u kuntratti ta' garanziji finanzjarji ***I (votazzjoni)

Skemi ta' Garanzija għad-Depożiti fir-rigward tal-livell ta' kopertura u d-dewma għall-ħlas ***I (votazzjoni)

Rekwiżiti ta' żvelar għal kumpaniji ta' daqs medju u l-obbligu tal-preparazzjoni tal-kontijiet konsolidati ***I (votazzjoni)

Metodi adottati mill-Kunsill għar-reviżjoni tar-regolament dwar l-OLAF (votazzjoni)

L-evalwazzjoni u l-iżvilupp futur ta' l-Aġenzija FRONTEX u tas-sistema Ewropea ta' sorveljanza tal-fruntieri EUROSUR (votazzjoni)

L-Impatt tal-Iffalsifikar fuq il-Kummerċ Internazzjonali (votazzjoni)

Obbligazzjonijiet tal-kontabilità ta' kumpaniji ta' daqs medju (votazzjoni)

L-Att Awtentiku Ewropew (votazzjoni)

E-ġustizzja (votazzjoni)

Il-protezzjoni legali tal-adulti: implikazzjonijiet transkonfinali (votazzjoni)

Prospettivi ta' żvilupp dwar il-ħolqien tal-paċi u ta' nazzjon wara l-kunflitti (votazzjoni)

Kompożizzjoni tal-Parlament

Kompożizzjoni tal-kumitati u tad-delegazzjonijiet

Spjegazzjonijiet tal-vot

Korrezzjonijiet għall-voti u intenzjonijiet tal-vot

Dokumenti mressqa

Approvazzjoni tal-Minuti tas-seduta ta' qabel

Dibattiti dwar każi ta' ksur tad-drittijiet tal-bniedem, tad-demokrazija u tal-istat ta' dritt (dibattitu)

Żimbabwe

Russja: aggressjoni kontra d-difensuri tad-drittijiet tal-bniedem u l-proċess dwar il-qtil ta' Anna Politkovskaya

Ħin tal-votazzjonijiet

Żimbabwe (votazzjoni)

Nikaragwa (votazzjoni)

Russja: aggressjoni kontra d-difensuri tad-drittijiet tal-bniedem u l-proċess dwar il-qtil ta' Anna Politkovskaya (votazzjoni)

Avviż dwar il-pożizzjonijiet komuni tal-Kunsill

Deċiżjonijiet dwar ċerti dokumenti

Dikjarazzjonijiet bil-miktub imniżżla fir-reġistru (Artikolu 116 tar-Regoli ta' Proċedura)

Trażmissjoni tat-testi adottati waqt is-seduta li għaddejja

Dati tas-seduti li jmiss

Interruzzjoni tas-sessjoni

REĠISTRU TA' L-ATTENDENZA

PRESIDENT: Adam BIELAN Viċi President

1 Ftuħ tas-Seduta

Ħin tal-ftuħ tas-seduta: 09.05.

Rekwiżiti ta' żvelar għal kumpaniji ta' daqs medju u l-obbligu tal-preparazzjoni tal-kontijiet konsolidati ***I -

Obbligazzjonijiet tal-kontabilità ta' kumpaniji ta' daqs medju (dibattitu)

Rapport dwar il-proposta għal direttiva tal-Parlament Ewropew u tal-Kunsill li temenda d-Direttivi tal-Kunsill 78/660/KEE u 83/349/KEE dwar ċerti rekwiżiti ta' żvelar għal kumpaniji ta' daqs medju u l-obbligu tal-preparazzjoni tal-kontijiet konsolidati [ COM(2008)0195 - C6-0173/2008 - 2008/0084(COD) ] - Kumitat għall-Affarijiet Legali.

Dikjarazzjoni tal-Kummissjoni:

Obbligazzjonijiet tal-kontabilità ta' kumpaniji ta' daqs medju

Ieke van den Burg ippreżentat ir-rapport tagħha.

Jacques Barrot (Viċi President tal-Kummissjoni) għamel dikjarazzjoni

Kristian Vigenin (rapporteur għal opinjoni tal-Kumitat ECON),

Sharon Bowles f'isem il-Grupp ALDE,

Patrick Louis f'isem il-Grupp IND/DEM ,

Rachida Dati (President fil-kariga tal-Kunsill),

Mozzjoni għal riżoluzzjoni biex jingħalaq id-dibattitu skont l-Artikolu 103(2) tar-Regoli ta' Proċedura:

Giuseppe Gargani , f'isem il-Kumitat JURI,

dwar ir-rekwiżiti tal-kontabilità fir-rigward tal-kumpaniji ż-żgħar u ta' daqs medju, b'mod partikulari l-mikroentitajiet ( B6-0626/2008 )

Id-dibattitu ngħalaq.

Votazzjoni:

punt 6.16 tal- Minuti ta' 18.12.2008 u

punt 6.20 tal- Minuti ta' 18.12.2008

L-Att Awtentiku Ewropew -

E-ġustizzja -

Il-protezzjoni legali tal-adulti: implikazzjonijiet transkonfinali (dibattitu)

Rapport b'rakkomandazzjonijiet lill-Kummissjoni dwar l-Att Awtentiku Ewropew [ 2008/2124(INI) ] - Kumitat għall-Affarijiet Legali.

Rapport dwar rakkomondazzjonijiet lill-Kummissjoni dwar E-ġustizzja [ 2008/2125(INI) ] - Kumitat għall-Affarijiet Legali.

Rapport dwar rakkomondazzjonijiet lill-Kummissjoni dwar il-protezzjoni legali tal-adulti: implikazzjonijiet transkonfinali [ 2008/2123(INI) ] - Kumitat għall-Affarijiet Legali.

Manuel Medina Ortega ippreżenta r-rapport tiegħu.

Diana Wallis ippreżentat ir-rapport tagħha.

Rachida Dati (President fil-kariga tal-Kunsill) u

Jacques Barrot (Viċi President tal-Kummissjoni) .

Panayiotis Demetriou (rapporteur għal opinjoni tal-Kumitat LIBE),

Luca Romagnoli (rapporteur għal opinjoni tal-Kumitat LIBE) ,

Manuel Medina Ortega f'isem il-Grupp PSE,

Diana Wallis f'isem il-Grupp ALDE,

Jacques Toubon (skont il-proċedura

Id-dibattitu ngħalaq.

Votazzjoni:

punt 6.21 tal- Minuti ta' 18.12.2008 ,

punt 6.22 tal- Minuti ta' 18.12.2008 u

punt 6.23 tal- Minuti ta' 18.12.2008

(Ħin li fih ġiet sospiża s-seduta sa ma sar il-ħin għall-votazzjonijiet: 11.00 Ħin li fih tkompliet is-seduta: 11.35)

4 Merħba

Il-President, f'isem il-Parlament, ta merħba lill-membri tad-delegazzoni tal-Assemblea Nazzjonali tal-Vjetnam, immexxija minn Nguyen Van Son,

tal-Kumitat għall-Affarijiet Barranin tal-Assemblea Nazzjonali , li ħadu posthom fil-gallarija uffiċjali.

5 Kompożizzjoni tal-gruppi politiċi

Sylwester Chruszcz ingħaqad mal-Grupp UEN b'seħħ mid-data 18 ta' Diċembru 2008.

Nicolae Vlad Popa biex jifraħ bil-fatt li d-dikjarazzjoni bil-miktub

0069/2008 dwar il-fibromyalgia (

punt 4 tal- Minuti ta' 17.12.2008 ) ġabret il-firem tal-maġġoranza tal-Membri ta' dan il-Parlament

Il-President

ingħaqad miegħu fil-kummenti tiegħu).

6 Ħin tal-votazzjonijiet

Ir-riżultati ddettaljati tal-votazzjonijiet (emendi, votazzjonijiet separati u votazzjonijiet maqsuma, eċċ) jidhru fl-Anness 'Riżultati tal-Votazzjonijiet', mehmuż mal-Minuti.

Ir-riżultati tal-votazzjonijiet b'sejħa tal-ismijiet, fl-anness tal-Minuti, huma disponibbli biss f'verżjoni elettronika u jistgħu jiġu kkonsultati fuq

Rapport dwar il-Modifika tal-ftehim interistituzzjonali tas-17 ta' Mejju 2006 dwar id-dixxiplina tal-baġit u l-ġestjoni finanzjarja tajba [ 2008/2320(ACI) ] - Kumitat għall-Affarijiet Kostituzzjonali.

(Maġġoranza sempliċi meħtieġa)

(Riżultat tal-votazzjoni: Anness "Riżultat tal-Votazzjonijiet", Punt 1)

PROPOSTA GĦAL DEĊIŻJONI

Adottata b'votazzjoni unika (

Rapport dwar l-abbozz ta' modifika tal-ftehim interistituzzjonali tas-17 ta' Mejju 2006 bejn il-Parlament Ewropew, il-Kunsill u l-Kummissjoni dwar id-dixxiplina tal-baġit u l-ġestjoni finanzjarja tajba [ 2008/2325(INI) ] - Kumitat għall-Baġit.

(Maġġoranza kwalifikata)

(Riżultat tal-votazzjoni: Anness "Riżultat tal-Votazzjonijiet", Punt 2)

MOZZJONI GĦAL RIŻOLUZZJONI

Adottata b'votazzjoni unika

Mobilizzazzjoni tal-Fond ta' Solidarjetà tal-Unjoni Ewropea (Artikolu 131 tar-Regoli ta' Proċedura) (votazzjoni)

Rapport dwar il-proposta għal deċiżjoni tal-Parlament Ewropew u tal-Kunsill dwar il-mobilizzazzjoni tal-Fond ta' Solidarjetà tal-Unjoni Ewropea, skond il-Punt 26 tal-Ftehim Interistituzzjonali tas-17 ta' Mejju 2006 bejn il-Parlament Ewropew, il-Kunsill u l-Kummissjoni dwar id-dixxiplina baġitarja u l-ġestjoni finanzjarja tajba [ COM(2008)0732 – C6-0393/2008 – 2008/2317(ACI) ] - Kumitat għall-Baġit.

(maġġoranza kwalifikata meħtieġa: 3/5 tal-voti mitfugħa)

(Riżultat tal-votazzjoni: Anness "Riżultat tal-Votazzjonijiet", Punt 3)

MOZZJONI GĦAL RIŻOLUZZJONI

Adottata b'votazzjoni unika

Mobilizzazzjoni tal-istrument ta' flessibilita (Artikolu 131 tar-Regoli ta' Proċedura) (votazzjoni)

Rapport dwar il-proposta għal deċiżjoni tal-Parlament Ewropew u tal-Kunsill dwar il-mobilizzazzjoni tal-istrument ta' flessibilita, skond il-Punt 27 tal-Ftehim Interistituzzjonali tas-17 ta' Mejju 2006 bejn il-Parlament Ewropew, il-Kunsill u l-Kummissjoni dwar id-dixxiplina baġitarja u l-ġestjoni finanzjarja tajba [ COM(2008)0833 - C6-0466/2008 - 2008/2321(ACI) ] - Kumitat għall-Baġit.

(Riżultat tal-votazzjoni: Anness "Riżultat tal-Votazzjonijiet", Punt 4)

MOZZJONI GĦAL RIŻOLUZZJONI

Adottata b'votazzjoni unika

Baġit ta' emenda Nru 10/2008 (Artikolu 131 tar-Regoli ta' Proċedura) (votazzjoni)

Rapport dwar l-Abbozz tal-baġit ta' emenda Nru 10 għas-sena 2008 tal-Kunsill tas-27 ta' Novembru 2008 Taqsima III - Kummissjoni [16264/2008 – C6-0461/2008 – 2008/2316(BUD) ] - Kumitat għall-Baġit.

(Maġġoranza kwalifikata)

(Riżultat tal-votazzjoni: Anness "Riżultat tal-Votazzjonijiet", Punt 5)

MOZZJONI GĦAL RIŻOLUZZJONI

Adottata b'votazzjoni unika

Abbozz tal-baġit ġenerali 2009, kif modifikat mill-Kunsill (taqsimiet kollha) (votazzjoni)

Abbozzi ta' emendi għall-abbozz ta' baġit ġenerali, kif modifikat mill-Kunsill.

(Maġġoranza kwalifikata)

(Riżultat tal-votazzjoni: Anness "Riżultat tal-Votazzjonijiet", Punt 6)

L-emendi adottati jidhru fl-Anness fit-

Éric Woerth (President fil-kariga tal-Kunsill)

għamel id-dikjarazzjoni li ġejja:

«Il-votazzjoni tagħkom dwar it-tieni qari tal-Abbozz ta' Baġit hija l-aħħar pass ta' proċedura karatterizzata minn koperazzjoni ta' kwalità għolja ħafna bejn iż-żewġ fergħat tal-awtorità baġitarja u mal-Kummissjoni.

Nixtieq nirringrazzja ħafna lil dawk kollha li ħadu sehem, b'mod speċifiku liċ-

tal-Kumitat għall-Baġits, Reimer Böge, lir-rapporteurs, Jutta Haug u Janusz Lewandowski, u anke lill-Kummissarju Dalia Grybauskaité.

Flimkien, waqt il-laqgħa ta' kollaborazzjoni tagħna tal-21 ta' Novembru li għadda, iddefinixxejna baġit għall-2009 ekwilibrat, li jassigura finanzjament meqjus tajjeb għall-politiki tal-Unjoni Ewropea, dejjem waqt li jiġu ppreservati l-interessi tal-Ewropej li jħallsu t-taxxi.

Flimkien, wasalna għall-modalitajiet ta' finanzjament tal-istrument tal-ikel, biex b'hekk tajna rispons għad-dmir tagħna ta' solidarjetà fir-rigward ta' dawk il-pajjiżi li qed jiżviluppaw u, flimkien, fassalna miżuri konkreti li jippermettu li noħorġu mis-sitwazzjoni ta' impass dwar il-politika ta' koeżjoni u li nniedu finalment il-programmi għall-perjodu 2007-2013.

L-importanza ta' din l-inizjattiva ġiet enfasizzata mill-Kapijiet ta' Stat u ta' Gvern waqt il-Kunsill Ewropew, u tikkostitwixxi aspett ewlieni tar-reazzjoni Ewropea għall-kriżi ekonomika li għandna malajr inkomplu l-ħidmiet tagħna fuqha.

Il-vot tagħkom jassigura l-konkretizzazzjoni sħiħa tar-riżultati tal- kollaborazzjoni u, bi qbil mal-proċedura stabbilita mit-Trattat, nista' għalhekk nikkonferma li l-Kunsill aċċetta r-rata minima ta' żieda li tirriżulta mit-tieni qari tagħkom.»

Il-President

ħa nota ta' dan u għamel id-dikjazzjoni li ġejja:

«Niddikjara li l-proċedura baġitarja tlestiet bi qbil mad-dispożizzjonijiet tat-Trattat u tal-Ftehima Interistuzzjonali tas-17 ta' Mejju 2006.

Barra minn hekk, niddikjara li, bi qbil mal-punt 13 tal-ftehima interistituzzjonali imsemmija, il-Kunsill u l-Parlament jaqblu li tiġi aċċettata r-rata massima ta' żieda fl-infiq mhux obbligatorju li rriżulta mit-tieni qari tal-Parlament.

Għaldaqstant il-proċedura baġitarja tista' tiġi ddikjarata li tlestiet u tista' tiġi adottata b'mod definittiv».

Il-President

Chairman tal-Kumitat BUDG

biex jingħaqdu miegħu.

Il-President,

Dalia Grybauskaitė pproċedew biex iffirmaw il-modifika tal-Ftehima Interistituzzjonali tas-17 ta' Mejju 2006 dwar id-dixxiplina baġitarja u l-ġestjoni finanzjarja (rapporti Jo Leinen

Il-President

ipproċedew biex iffirmaw id-deċiżjoni dwar il-mobilizzazzjoni tal-fondi ta' solidarjetà tal-unjoni Ewropea (rapport Böge

), kif ukoll id-deċiżjoni ta' mobilizzazzjoni tal-istrument ta' flessibilità (rapport Böge

Il-President ipproċeda biex iffirma l-baġit.

Abbozz tal-baġit ġenerali 2009, kif modifikat mill-Kunsill (taqsimiet kollha) (votazzjoni)

Rapport dwar l-abbozz tal-baġit ġenerali tal-Unjoni Ewropea għas-sena 2009 kif modifikat mill-Kunsill (taqsimiiet kollha) [16257/2008 – C6 0457/2008 – 2008/2026(BUD) ] u l-ittri ta' emenda: Nru 1/2009 [ SEC(2008)2435 - 13702/2008 - C6 0344/2008] Nru 2/2009 [ SEC(2008)2707 - 16259/2008 - C6-0458/2008 ] Nru 3/2009 [ SEC(2008)2840 - 16260/2008 - C6-0459/2008 ] għall-abbozz tal-baġit ġenerali tal-Unjoni Ewropea għall-2009 Taqsima I, Il-Parlament Ewropew Taqsima II, Il-Kunsill Taqsima III, Il-Kummissjoni Taqsima IV, Il-Qorti tal-Ġustizzja Taqsima V, Il-Qorti tal-Awdituri Taqsima VI, Il-Kumitat Ekonomiku u Soċjali Ewropew Taqsima VII, Il-Kumitat tar-Reġjuni Taqsima VIII, L-Ombudsman Ewropew Taqsima IX, Kontrollur għall-Protezzjoni tad-Data - Kumitat għall-Baġit.

(Maġġoranza sempliċi meħtieġa)

(Riżultat tal-votazzjoni: Anness "Riżultat tal-Votazzjonijiet", Punt 7)

MOZZJONI GĦAL RIŻOLUZZJONI

Tkellmu dwar il-votazzjoni:

Jutta Haug (rapporteur) ressaq emendi orali biex rispettivament jiġi miżjud paragrafu 3a ġdid u paragrafu 34a ġdid, li nżammu.

Rapport dwar il-Proposta emendata għal deċiżjoni tal-Kunsill dwar il-konklużjoni mill-Komunità Ewropea tal-Konvenzjoni dwar Interessi Internazzjonali fl-Apparat Mobbli u l-Protokoll tagħha dwar affarijiet li jolqtu b'mod speċifiku apparat użat fl-ajruplani, adottata b'mod konġunt f'Cape Town fis-16 ta' Novembru 2001 [ COM(2008)0508 - C6-0329/2008 - 2008/0162(CNS) ] - Kumitat għall-Affarijiet Legali.

(Maġġoranza sempliċi meħtieġa)

(Riżultat tal-votazzjoni: Anness "Riżultat tal-Votazzjonijiet", Punt 8)

ABBOZZ TA' RIŻOLUZZJONI LEĠIŻLATTIVA

Georgios Papastamkos għamel dikjarazzjoni skont l-Artikolu 131(4) tar-Regoli ta' Proċedura.

Adottata b'votazzjoni unika

Il-Pjan ta' Azzjoni Ewropew għall-Mobilità ta' l-Impjiegi (2007-2010) (Artikolu 131 tar-Regoli ta' Proċedura) (votazzjoni)

Rapport dwar il-Pjan ta' Azzjoni Ewropew għall-Mobilità ta' l-Impjiegi (2007-2010) [ 2008/2098(INI) ] - Kumitat għall-Impjiegi u l-Affarijiet Soċjali.

(Maġġoranza sempliċi meħtieġa)

(Riżultat tal-votazzjoni: Anness "Riżultat tal-Votazzjonijiet", Punt 9)

MOZZJONI GĦAL RIŻOLUZZJONI

Adottata b'votazzjoni unika

Rapport dwar l-għoti ta' tagħlim tul il-ħajja għat-tagħrif, il-kreattività u l-innovazzjoni - implimentazzjoni tal-'Programm ta' ħidma dwar l-Edukazzjoni u t-Taħriġ 2010' [ 2008/2102(INI) ] - Kumitat għall-Kultura u l-Edukazzjoni.

(Maġġoranza sempliċi meħtieġa)

(Riżultat tal-votazzjoni: Anness "Riżultat tal-Votazzjonijiet", Punt 10)

MOZZJONI GĦAL RIŻOLUZZJONI

Ljudmila Novak għamel dikjarazzjoni skont l-Artikolu 131(4) tar-Regoli ta' Proċedura.

Adottata b'votazzjoni unika

Is-sikurezza tal-ġugarelli ***I (votazzjoni)

Rapport dwar il-proposta għal direttiva tal-Parlament Ewropew u tal-Kunsill dwar is-sikurezza tal-ġugarelli [ COM(2008)0009 - C6-0039/2008 - 2008/0018(COD) ] - Kumitat għas-Suq Intern u l-Ħarsien tal-Konsumatur.

(Maġġoranza sempliċi meħtieġa)

(Riżultat tal-votazzjoni: Anness "Riżultat tal-Votazzjonijiet", Punt 11)

Hannes Swoboda dwar il-proċedura ta' votazzjoni (Il-President weġibhom li l-kumment tagħhom se jinbagħtu lill-Konferenza tal-Presidenti),

Evelyne Gebhardt li wriet ix-xewqa tagħha li l-Kummissjoni tagħmel dikjazzjoni qabel il-votazzjoni finali,

Jacques Barrot (Viċi President tal-Kummissjoni) ,

Hannes Swoboda li talab li ssir votazzjoni imma li l-votazzjoni finali tiġi posposta għal data ulterjuri, u

Jacques Toubon li talab li l-votazzjoni finali ssir illum kif previst.

Permezz ta' VE (354 favur, 187 kontra, 12 astenew) il-Parlament iddeċieda li jipproċedi għall-votazzjoni, inkluża l-votazzjoni finali.

PROPOSTA TAL-KUMMISSJONI

Approvazzjoni bl-emendi

ABBOZZ TA' RIŻOLUZZJONI LEĠIŻLATTIVA

Qafas Ewropew ta' Referenza biex tkun Iggarantita l-Kwalità ta' l-Edukazzjoni u tat-Taħriġ Vokazzjonali ***I (votazzjoni)

Rapport dwar il-proposta ghal rakkomandazzjoni tal-Parlament Ewropew u tal-Kunsill dwar it-twaqqif ta' Qafas Ewropew ta' Referenza ta' Assigurazzjoni tal-Kwalità għal Edukazzjoni u Taħriġ Vokazzjonali [ COM(2008)0179 - C6-0163/2008 - 2008/0069(COD) ] - Kumitat għall-Impjiegi u l-Affarijiet Soċjali.

(Maġġoranza sempliċi meħtieġa)

(Riżultat tal-votazzjoni: Anness "Riżultat tal-Votazzjonijiet", Punt 12)

PROPOSTA TAL-KUMMISSJONI

Approvazzjoni bl-emendi

ABBOZZ TA' RIŻOLUZZJONI LEĠIŻLATTIVA

Sistema Ewropea ta' Kredits għall-Edukazzjoni u t-Taħriġ Vokazzjonali (ECVET) ***I (votazzjoni)

Rapport dwar il-proposta għal rakkomandazzjoni tal-Parlament Ewropew u tal-Kunsill dwar il-ħolqien ta' Sistema Ewropea ta' Kredits għall-Edukazzjoni u t-Taħriġ Vokazzjonali (ECVET) [ COM(2008)0180 - C6-0162/2008 - 2008/0070(COD) ] - Kumitat għall-Impjiegi u l-Affarijiet Soċjali.

(Maġġoranza sempliċi meħtieġa)

(Riżultat tal-votazzjoni: Anness "Riżultat tal-Votazzjonijiet", Punt 13)

PROPOSTA TAL-KUMMISSJONI

Approvazzjoni bl-emendi

ABBOZZ TA' RIŻOLUZZJONI LEĠIŻLATTIVA

Sistemi ta' pagamenti u ta' regolarizzazzjoni ta' transazzjonijiet ta' titoli u kuntratti ta' garanziji finanzjarji ***I (votazzjoni)

Rapport dwar il-proposta għal direttiva tal-Parlament Ewropew u tal-Kunsill li temenda d-Direttiva 98/26/KE dwar finalità ta' settlement fis-sistemi ta' settlement ta' pagamenti u titoli u d-Direttiva 2002/47/KE dwar arranġamenti finanzjarji kollaterali rigward sistemi konnessi u talbiet għal kreditu [ COM(2008)0213 - C6-0181/2008 - 2008/0082(COD) ] - Kumitat għall-Affarijiet Ekonomiċi u Monetarji.

(Maġġoranza sempliċi meħtieġa)

(Riżultat tal-votazzjoni: Anness "Riżultat tal-Votazzjonijiet", Punt 14)

PROPOSTA TAL-KUMMISSJONI

Approvazzjoni bl-emendi

ABBOZZ TA' RIŻOLUZZJONI LEĠIŻLATTIVA

Skemi ta' Garanzija għad-Depożiti fir-rigward tal-livell ta' kopertura u d-dewma għall-ħlas ***I (votazzjoni)

Rapport dwar il-proposta għal direttiva tal-Parlament Ewropew u tal-Kunsill li temenda d-Direttiva 94/19/KE dwar Skemi ta' Garanzija għad-Depożiti fir-rigward tal-livell ta' kopertura u d-dewma għall-ħlas [ COM(2008)0661 - C6-0361/2008 - 2008/0199(COD) ] - Kumitat għall-Affarijiet Ekonomiċi u Monetarji.

(Maġġoranza sempliċi meħtieġa)

(Riżultat tal-votazzjoni: Anness "Riżultat tal-Votazzjonijiet", Punt 15)

PROPOSTA TAL-KUMMISSJONI

Approvazzjoni bl-emendi

ABBOZZ TA' RIŻOLUZZJONI LEĠIŻLATTIVA

Rekwiżiti ta' żvelar għal kumpaniji ta' daqs medju u l-obbligu tal-preparazzjoni tal-kontijiet konsolidati ***I (votazzjoni)

(Maġġoranza sempliċi meħtieġa)

(Riżultat tal-votazzjoni: Anness "Riżultat tal-Votazzjonijiet", Punt 16)

PROPOSTA TAL-KUMMISSJONI

Approvazzjoni bl-emendi

ABBOZZ TA' RIŻOLUZZJONI LEĠIŻLATTIVA

Metodi adottati mill-Kunsill għar-reviżjoni tar-regolament dwar l-OLAF (votazzjoni)

Mozzjoni għal riżoluzzjoni

(Maġġoranza sempliċi meħtieġa)

(Riżultat tal-votazzjoni: Anness "Riżultat tal-Votazzjonijiet", Punt 17)

MOZZJONI GĦAL RIŻOLUZZJONI

L-evalwazzjoni u l-iżvilupp futur ta' l-Aġenzija FRONTEX u tas-sistema Ewropea ta' sorveljanza tal-fruntieri EUROSUR (votazzjoni)

Rapport dwar l-evalwazzjoni u l-iżvilupp futur ta' l-Aġenzija FRONTEX u tas-sistema Ewropea ta' sorveljanza tal-fruntieri EUROSUR [ 2008/2157(INI) ] - Kumitat għal-Libertajiet Ċivili, il-Ġustizzja u l-Intern.

(Maġġoranza sempliċi meħtieġa)

(Riżultat tal-votazzjoni: Anness "Riżultat tal-Votazzjonijiet", Punt 18)

MOZZJONI GĦAL RIŻOLUZZJONI

Tkellmu dwar il-votazzjoni :

Javier Moreno Sánchez (rapporteur) ressaq emenda orali għall-emenda 4, li nżammet.

Renate Weber ressaq emenda orali għall-emenda 7, li nżammet.

L-Impatt tal-Iffalsifikar fuq il-Kummerċ Internazzjonali (votazzjoni)

Rapport dwar l-Impatt tal-Iffalsifikar fuq il-Kummerċ Internazzjonali [ 2008/2133(INI) ] - Kumitat għall-Kummerċ Internazzjonali.

(Maġġoranza sempliċi meħtieġa)

MOZZJONI GĦAL RIŻOLUZZJONI

Tkellmu dwar il-votazzjoni:

Carl Schlyter preżenta emenda orali bl-iskop li jitħassar il-paragrafu 15, li ġiet aċċettata.

Obbligazzjonijiet tal-kontabilità ta' kumpaniji ta' daqs medju (votazzjoni)

Mozzjoni għal riżoluzzjoni

(Maġġoranza sempliċi meħtieġa)

(Riżultat tal-votazzjoni: Anness "Riżultat tal-Votazzjonijiet", Punt 19)

MOZZJONI GĦAL RIŻOLUZZJONI

L-Att Awtentiku Ewropew (votazzjoni)

Rapport b'rakkomandazzjonijiet lill-Kummissjoni dwar l-Att Awtentiku Ewropew [ 2008/2124(INI) ] - Kumitat għall-Affarijiet Legali.

(Maġġoranza kwalifikata)

(Riżultat tal-votazzjoni: Anness "Riżultat tal-Votazzjonijiet", Punt 20)

MOZZJONI GĦAL RIŻOLUZZJONI

Hartmut Nassauer dwar ir-riżultat tal-votazzjoni dwar ir-rapport Susta (

E-ġustizzja (votazzjoni)

Rapport dwar rakkomondazzjonijiet lill-Kummissjoni dwar E-ġustizzja [ 2008/2125(INI) ] - Kumitat għall-Affarijiet Legali.

(Maġġoranza kwalifikata)

(Riżultat tal-votazzjoni: Anness "Riżultat tal-Votazzjonijiet", Punt 21)

MOZZJONI GĦAL RIŻOLUZZJONI

Daniel Caspary dwar il-proċedura ta' votazzjoni.

Il-protezzjoni legali tal-adulti: implikazzjonijiet transkonfinali (votazzjoni)

(Maġġoranza kwalifikata)

(Riżultat tal-votazzjoni: Anness "Riżultat tal-Votazzjonijiet", Punt 22)

MOZZJONI GĦAL RIŻOLUZZJONI

Prospettivi ta' żvilupp dwar il-ħolqien tal-paċi u ta' nazzjon wara l-kunflitti (votazzjoni)

Rapport dwar il-prospettivi ta' żvilupp dwar il-ħolqien tal-paċi u ta' nazzjon wara l-kunflitti [ 2008/2097(INI) ] - Kumitat għall-Iżvilupp.

(Maġġoranza sempliċi meħtieġa)

(Riżultat tal-votazzjoni: Anness "Riżultat tal-Votazzjonijiet", Punt 23)

MOZZJONI GĦAL RIŻOLUZZJONI

PRESIDENT: Martine ROURE Viċi President

7 Kompożizzjoni tal-Parlament

Piia-Noora Kauppi avżat bil-miktub bir-riżenja tagħha minn Membru tal-Parlament, b'seħħ mid-data 1 ta' Jannar 2009.

Bi qbil mal-Artikolu 4, paragrafi 1 u 7 tar-Regoli ta' Proċedura, il-Parlament ħa nota tal-post battal u informa lill-Istat Membru kkonċernat.

8 Kompożizzjoni tal-kumitati u tad-delegazzjonijiet

Fuq talba tal-Grupp PSE, il-Parlament irratifika l-ħatriet li ġejjin:

Kumitat Temporanju dwar il-Bidla fil-Klima: Maria Berger

Delegazzjoni għall-Assemblea Parlamentari Konġunta ACP-UE: Maria Berger

9 Spjegazzjonijiet tal-vot

Spjegazzjonijiet bil-miktub tal-vot:

L-ispjegazzjonijiet tal-vot li tressqu bil-miktub, skont l-Artikolu 163(3) tar-Regoli ta' Proċedura, jidhru fir-rapport verbatim ta' din is-seduta.

Spjegazzjonijiet orali tal-vot:

Rapport Janusz Lewandowski u Jutta Haug - A6-0486/2008 :

Metodi adottati mill-Kunsill għar-reviżjoni tar-regolament dwar l-OLAF :

Luisa Morgantini f'isem il-Grupp GUE/NGL

10 Korrezzjonijiet għall-voti u intenzjonijiet tal-vot

Il-korrezzjonijiet għall-voti u l-intenzjonijiet tal-vot jidhru fil-websajt "

Résultats des votes (appels nominaux) / Results of votes (roll-call votes) " u fil-verżjoni stampata tal-anness "Riżultati tal-Votazzjonijiet b'sejħa tal-Ismijiet".

Il-verżjoni elettronika fuq il-

Europarl tiġi aġġornata regolarment sa tal-anqas ġimgħatejn wara l-ġurnata tal-votazzjoni.

Wara li tgħaddi din l-iskadenza, l-korrezzjonijiet u l-intenzjonijiet tal-vot jiġu ffinalizzati sabiex isiru t-traduzzjonijiet u jiġu ppubblikati fil-Ġurnal Uffiċjali.

11 Dokumenti mressqa

Tressqu dawn d-dokumenti li ġejjin:

1) mill-Kunsill u mill-Kummissjoni

- Proposta għal deċiżjoni tal-Parlament Ewropew u tal-Kunsill dwar il-parteċipazzjoni mill-Komunità fi programm Ewropew ta' riċerka u żvilupp dwar il-metroloġija mwettaq minn diversi Stati Membri ( COM(2008)0814 - C6-0468/2008 - 2008/0230(COD) )

responsabbli :

opinjoni :

- Proposta għal regolament tal-Parlament ewropew u tal-Kunsill dwar id-drittijiet tal-passiġġieri meta jivvjaġġaw bil-baħar jew fuq l-ilmijiet interni navigabbli u li jemenda r-Regolament (KE) Nru 2006/2004 dwar il-kooperazzjoni bejn l-awtoritajiet nazzjonali responsabbli għall-infurzar tal-liġijiet tal-protezzjoni tal-konsumaturi ( COM(2008)0816 - C6-0476/2008 - 2008/0246(COD) )

responsabbli :

opinjoni :

- Proposta għal regolament tal-Kunsill li jistabbilixxi sistema Komunitarja ta' kontroll għall-iżgurar tal-konformità mar-regoli tal-Politika Komuni tas-Sajd ( COM(2008)0721 - C6-0510/2008 - 2008/0216(CNS) )

responsabbli :

opinjoni :

- Proposta għal direttiva tal-Kunsill li tobbliga lill-Istati Membri biex iżommu livell minimu ta' ħażniet taż-żejt mhux raffinat u/jew ta' prodotti taż-żejt ( COM(2008)0775 - C6-0511/2008 - 2008/0220(CNS) )

responsabbli :

opinjoni :

2) mill-Membri

2.1) mozzjoni għal riżoluzzjoni (Artikolu 113 tar-Regoli ta' Proċedura)

Mozzjoni għal riżoluzzjoni dwar ir-riċerka tal-UE fil-qasam ta' sistemi ġeotermiċi mtejba ( B6-0625/2008 )

responsabbli :

opinjoni :

(Ħin li fih ġiet sospiża s-seduta: 13.05 Ħin li fih tkompliet is-seduta: 15.05 )

PRESIDENT: Rodi KRATSA-TSAGAROPOULOU Viċi President

12 Approvazzjoni tal-Minuti tas-seduta ta' qabel

Il-Minuti tas-seduta ta' qabel ġew approvati.

13 Dibattiti dwar każi ta' ksur tad-drittijiet tal-bniedem, tad-demokrazija u tal-istat ta' dritt (dibattitu)

(Għat-titoli u l-awturi tal-mozzjonijiet għal riżoluzzjoni, ara

punt 2 tal- Minuti ta' 16.12.2008

Żimbabwe

Mozzjonijiet għal riżoluzzjoni

Charles Tannock ippreżentaw il-mozzjonijiet għal riżoluzzjoni.

Jacques Barrot (Viċi President tal-Kummissjoni) .

Id-dibattitu ngħalaq.

Votazzjoni:

punt 14.1 tal- Minuti ta' 18.12.2008

Mozzjonijiet għal riżoluzzjoni

Fernando Fernández Martín ippreżentaw il-mozzjonijiet għal riżoluzzjoni.

Id-dibattitu ngħalaq.

Votazzjoni:

punt 14.2 tal- Minuti ta' 18.12.2008

Russja: aggressjoni kontra d-difensuri tad-drittijiet tal-bniedem u l-proċess dwar il-qtil ta' Anna Politkovskaya

Mozzjonijiet għal riżoluzzjoni

Ewa Tomaszewska ippreżentaw il-mozzjonijiet għal riżoluzzjoni.

Kathy Sinnott f'isem il-Grupp IND/DEM, u

Id-dibattitu ngħalaq.

Votazzjoni:

punt 14.3 tal- Minuti ta' 18.12.2008

14 Ħin tal-votazzjonijiet

Żimbabwe (votazzjoni)

Mozzjonijiet għal riżoluzzjoni

(Maġġoranza sempliċi meħtieġa)

(Riżultat tal-votazzjoni: Anness "Riżultat tal-Votazzjonijiet", Punt 25)

MOZZJONI GĦAL RIŻOLUZZJONI

imressqa mill-Membri li ġejjin:

Maria Martens f'isem il-Grupp PPE-DE ,

Ana Maria Gomes f'isem il-Grupp PSE ,

Hanna Foltyn-Kubicka ,

Adam Bielan f'isem il-Grupp UEN ,

Kathy Sinnott f'isem il-Grupp IND/DEM

(Il-mozzjoni għal riżoluzzjoni

Nikaragwa (votazzjoni)

Mozzjonijiet għal riżoluzzjoni

(Maġġoranza sempliċi meħtieġa)

(Riżultat tal-votazzjoni: Anness "Riżultat tal-Votazzjonijiet", Punt 26)

MOZZJONI GĦAL RIŻOLUZZJONI

imressqa mill-Membri li ġejjin:

Charles Tannock f'isem il-Grupp PPE-DE ,

Raimon Obiols i Germà f'isem il-Grupp PSE ,

Cristiana Muscardini f'isem il-Grupp UEN

(Il-mozzjonijiet għal riżoluzzjoni

Tkellmu dwar il-votazzjoni :

Manuel Medina Ortega ressaq emendi orali għall-paragrafu 2 u għall-premessi A u F. L-emendi orali ġew miċħuda.

Russja: aggressjoni kontra d-difensuri tad-drittijiet tal-bniedem u l-proċess dwar il-qtil ta' Anna Politkovskaya (votazzjoni)

Mozzjonijiet għal riżoluzzjoni

(Maġġoranza sempliċi meħtieġa)

(Riżultat tal-votazzjoni: Anness "Riżultat tal-Votazzjonijiet", Punt 27)

MOZZJONI GĦAL RIŻOLUZZJONI

imressqa mill-Membri li ġejjin:

Edward McMillan-Scott ,

Hanna Foltyn-Kubicka ,

Adam Bielan f'isem il-Grupp UEN ,

Kathy Sinnott f'isem il-Grupp IND/DEM

Tkellmu dwar il-votazzjoni

15 Avviż dwar il-pożizzjonijiet komuni tal-Kunsill

Il-President ħabbar, skond l-Artikolu 57(1) tar-Regoli ta' Proċedura, li kien irċieva mingħand il-Kunsill il-pożizzjonijiet komuni li ġejjin, flimkien mar-raġunijiet li wasslu lill-Kunsill biex jadottahom, kif ukoll il-pożizzjoni tal-Kummissjoni dwar:

- Pożizzjoni komuni addottata mill-Kunsill fid-9 ta' Diċembru 2008 bil-ħsieb tal-addozzjoni ta' Direttiva tal-Parlament Ewropew u tal-Kunsill dwar l-assigurazzjoni tas-sidien ta' bastimenti għal pretensjonijiet marittimi (14287/2/2008 - C6-0483/2008 - 2005/0242(COD) ) irreferut responsabbli: TRAN

- Pożizzjoni komuni addottata mill-Kunsill fid-9 ta' Diċembru 2008 bil-ħsieb ta' l-addozzjoni ta' Direttiva tal-Parlament Ewropew u tal-Kunsill dwar il-konformità mar-rekwiżiti tal-Istat tal-bandiera (14288/2/2008 - C6-0484/2008 - 2005/0236(COD) ) irreferut responsabbli: TRAN

Il-perjodu ta' tliet xhur għad-dispożizzjoni tal-Parlament sabiex jadotta l-pożizzjoni tiegħu kellu jibda għalhekk mill-għada, 19 ta' Diċembru 2008.

16 Deċiżjonijiet dwar ċerti dokumenti

Deċiżjoni biex jiġu ppreparati rapporti ta' inizjattiva (Artikolu 45 tar-Regoli ta' Proċedura)

- Skejjel aħjar: aġenda għall-koperazzjoni Ewropea ( 2008/2329(INI) ) (opinjoni: EMPL) (Wara d-Deċiżjoni tal-Konferenza tal-Presidenti 11.12.2008)

- L-edukazzjoni għat-tfal tal-migranti ( 2008/2328(INI) ) (opinjoni: EMPL, LIBE) (Wara d-Deċiżjoni tal-Konferenza tal-Presidenti 11.12.2008)

- Sena wara Liżbona: is-sħubija bejn l-UE u l-Afrika fil-prattika ( 2008/2318(INI) ) (opinjoni: AFET, INTA) (Wara d-Deċiżjoni tal-Konferenza tal-Presidenti 11.12.2008)

- Il-Ħidma tal-Assemblea Parlamentari Konġunta ACP-UE fl-2008 ( 2008/2303(INI) ) (Wara d-Deċiżjoni tal-Konferenza tal-Presidenti 11.12.2008)

- Aġenda soċjali mġedda ( 2008/2330(INI) ) (opinjoni: FEMM, CULT, ENVI, ITRE, ECON, LIBE) (Wara d-Deċiżjoni tal-Konferenza tal-Presidenti 11.12.2008)

- L-implimentazzjoni tal-leġiżlazzjoni tal-UE dwar il-GMOs, partikolarment tad-Direttiva 2001/18/KE u tar-Regolamenti (KE) Nri 1829/2003 u 1830/2003 ( 2008/2306(INI) ) (Wara d-Deċiżjoni tal-Konferenza tal-Presidenti 11.12.2008)

- Politika Komuni dwar l-Immigrazzjoni għall-Ewropa: Prinċipji, azzjonijiet u strumenti ( 2008/2331(INI) ) (opinjoni: FEMM, DEVE, CULT, AFET, EMPL, INTA) (Wara d-Deċiżjoni tal-Konferenza tal-Presidenti 11.12.2008)

- Il-futur tas-Sistema Ewropea Komuni ta' Kenn ( 2008/2305(INI) ) (opinjoni: FEMM, DEVE, CULT, AFET, EMPL) (Wara d-Deċiżjoni tal-Konferenza tal-Presidenti 11.12.2008)

Deċiżjoni biex jiġu ppreparati rapporti ta' inizjattiva (Artikolu 114 (3) tar-Regoli ta' Proċedura)

- Non-proliferazzjoni tal-armi nukleari u l-ġejjieni tat-Trattat dwar in-Non-Proliferazzjoni tal-Armi Nukleari (NPT) ( 2008/2324(INI) ) (Wara d-Deċiżjoni tal-Konferenza tal-Presidenti 11.12.2008)

- Mandat tal-Qorti Kriminali Internazzjonali għall-ex-Jugożlavja ( 2008/2290(INI) ) (opinjoni: LIBE)

- Sħubija Strateġika bejn l-UE u l-Messiku ( 2008/2289(INI) ) (opinjoni: DEVE, INTA)

- Sħubija Strateġika bejn l-Unjoni Ewropea u l-Brażil ( 2008/2288(INI) ) (opinjoni: DEVE, INTA)

Deċiżjoni biex jiġu ppreparati rapporti ta' inizjattiva (Artikolu 192 (6) tar-Regoli ta' Proċedura)

- Rapport annwali dwar il-Ħidma tal-Kumitat għall-Petizzjonijiet 2008 ( 2008/2301(INI) ) (Wara d-Deċiżjoni tal-Konferenza tal-Presidenti 11.12.2008)

Kumitati assoċjati

- Titjib tas-sikurezza u tas-saħħa fil-post tax-xogħol tan-nisa tqal u tal-ħaddiema li welldu riċentement jew li qed ireddgħu ( COM(2008)0637 - C6-0340/2008 - 2008/0193(COD) ) (opinjoni: ITRE) Kumitati assoċjati FEMM, EMPL (Wara d-Deċiżjoni tal-Konferenza tal-Presidenti 11.12.2008)

Modifika tar-Regoli ta' Proċedura

- Reviżjoni ġenerali tar-Regoli ta' Proċedura ( 2007/2124(REG) )

17 Dikjarazzjonijiet bil-miktub imniżżla fir-reġistru (Artikolu 116 tar-Regoli ta' Proċedura)

Numru ta' firem miksuba mid-dikjarazzjonijiet bil-miktub fir-reġistru (Artikolu 116(3) tar-Regoli ta' Proċedura):

18 Trażmissjoni tat-testi adottati waqt is-seduta li għaddejja

Il-Minuti ta' din is-seduta se jiġu ppreżentati lill-Parlament għall-approvazzjoni tiegħu fil-bidu tas-seduta li jmiss, bi qbil mal-Artikolu 172(2) tar-Regoli ta' Proċedura.

Bil-qbil tal-Parlament, it-testi li ġew adottati se jintbagħtu minnufih lill-entitajiet imsemmija fihom.

19 Dati tas-seduti li jmiss

Is-seduti li jmiss se jsiru mid-data 12 ta' Jannar 2009 sa 15 ta' Jannar 2009.

20 Interruzzjoni tas-sessjoni

Is-sessjoni tal-Parlament Ewropew ġiet aġġornata.

Ħin li fih ingħalqet is-seduta: 16.35.

Segretarju Ġenerali

REĠISTRU TA' L-ATTENDENZA

Bartolozzi

Fatuzzo

Foltyn-Kubicka

Wortmann-Kool